text:
Abemera Bibiliya nk’ijambo ry’Imana, tuzi ko Imana yaremye Adamu nk’umugabo wa mbere wabayeho ku isi ikamuha inshingano zo guhingira ingobyi ya Edeni no kuyirinda, hamwe no kwita ku muryango (Itangiriro 2:15).
Iyo urebye ibibazo biri mu miryango n’isenyuka ry’ingo rya hato na hato rigezweho ubu, uhita ubona ko hari ikibazo gikomeye kandi gikwiriye kwitabwaho bikiri mu maguru mashya. Kugira ngo urugo rwubakwe neza kandi rukomere, hagomba kubaho uruhare rwa buri wese mu bagize umuryango ariko cyane cyane umugabo n’umugore kuko ni bo rufatiro rw’umuryango.
Muri iyi nkuru turavuga ku nshingano umugabo agomba kuzuza kugira ngo birinde umuryango gusenyuka. Abagore na bo tuzabavugaho mu nyandiko yacu y’ubutaha.
1.Umugabo ategerejweho gutanga byose
Akenshi hari igihe umusore yumva ageze igihe cyo kubaka urugo, ariko akabiterwa n’igitutu yashizweho n’ababyeyi cyangwa urungano, cyangwa akabona imyaka imujyanye, kuba yumva yifuza imibonano mpuzabitsina ihoraho n’ibindi ariko ntamenye ko urugo ruzatuma abazwa byinshi. Burya hari inshingano ziba zimutereje kugira ngo urugo rubeho kandi neza. Iyo impamvu zatumye yubaka urugo ari zimwe mu zo tuvuze hejuru, agerayo agasanga urugo ruhabanye n’ibyo yategekezaga, maze bikamugora. Icyo gihe abenshi bata ingo cyangwa bakazigumamo ariko zubatse nabi.
Ubusanzwe kugira ngo umuntu azabe umugabo mwiza, ategurwa kare, agatozwa gukora. Ibi kuva kera ni ko byagendaga. Wasabwaga kugira igikorwa ukora kigaragaza ko uzabasha kubaka urugo, wenda ukaba wasabwa kwiyubakira inzu yawe, kwiharika umurima n’ibindi.
Muri iki gihe umusore aricara agatekereza ko agomba kurongora ariko wareba neza ubuzima abaho ugasanga ntiyiteguye mu marangamutima cyangwa mu buryo busanzwe. Abasore bamwe barambagiza umukobwa bashingiye ku mashuri afite, umuryango avukamo, ubucuruzi akora n’ibindi. Mu mvugo y’ab’iki gihe, arabaza ngo “Ese afite akantu?” Gufatanya n’umugore wawe mugakora kugira ngo urugo rubeho ni byiza cyane. Guhunga inshingano ukumva ko zizakorwa n’umugore si byiza kuko bizanira umugore kuremererwa, akazinukwa urugo bikaba byabaviramo gusenya.
Abagabo bakwiriye kumenya ko abagore bishimira ubufatanye mu gushaka ibitunga urugo ariko birabagora iyo babonye umugabo ahunga inshingano akazishyira ku mugore we.
2.Umugabo ni umurinzi w’umuryango we
Imwe mu miterere y’abagabo ni ugukora ikintu kimwe akakirangiza agafata ikindi, mu gihe abagore bo bakorera ibintu byinshi icya rimwe kandi bikagenda neza.
Abagabo bamwe bashyira imbaraga mu gushaka ibitunga umuryango, gukora akazi, gushaka amafaranga y’ishuri ry’abana, kubaka inzu, kugura imodoka n’ibindi ariko akibagirwa ko umuntu kugira ngo abeho hari ibindi akeneye bijyanye n’amarangamutima n’ibindi.
Iyo ushatse ibifatika gusa ukabihugiramo, ukibagirwa kurinda amarangamutima y’abagize umuryango no kubaha urukundo, agaciro n’amahoro, bizarangira umuryango ugize ibibazo.
Iyo uguriye abana tereviziyo ntiwibuke kureba ibyo bareba ngo ubarinde, uzasanga bareba firime z’urukozasoni. Iyo ubahaye amafaranga ntiwibuke kubaba hafi ngo umenye icyo bayakoresha, uzasanga bayaguramo urumogi. Iyo uganiriye n’abana benshi banywa ibiyobyabwenge n’inzoga, usanga bamwe barabuze igihe n’urukundo by’ababyeyi maze bakishora muri izo ngeso zikabangiza kuko baba badafite ubaba hafi.
Iki gihe cy’ikoranabuhanga na cyo kirimo byinshi bisaba ko tuba hafi y’abana kuko ikoranabuhanga iyo rikoreshejwe neza ritanga umusaruro mwiza ariko iyo bitagenze bityo rikoreshwa mu bindi bitari byiza bityo hakinjira ibyaha bishya mu muryango kandi bije kuwusenya.
Si abana gusa bakeneye papa kuko n’umugore, iyo umuha byose ariko atakubona ngo muganire ku mishinga y’urugo, ngo akubwire ibimubabaza n’ibimushimisha, amaherezo urukundo rwanyu rurahazaharira. Abagabo bakwiriye kwibuka kurinda abagize umuryango ngo bawurinde ubukene ariko banibuka kurinda amarangamutima ya wo, n’ibyayakomeretsa byose.
3. Umugabo akwiriye kwiyumvamo ko ari papa w’abana
Umubyeyi w’umugabo hari inshingano agomba kuzuza mu kurera abana. Kugira ngo umwana akure neza akeneye urukundo rwa mama n’igitsure cya se, ukamuhuguzanya ubugwaneza n’urukundo.
Ijambo ry’Imana riravuga ngo: “Bagore, mugandukire abagabo banyu nk’uko bikwiriye abari mu Mwami wacu. Bagabo, namwe mukunde abagore banyu ntimubasharirire. Bana, mwumvire ababyeyi banyu muri byose, kuko ibyo ari byo Umwami ashima ba se, ntimukarakaze abana banyu batazinukwa. (Abakorosayi 3:18-21)
Akenshi kubera ko ubuzima busigaye buhenze, hari igihe twikuraho inshingano za kibyeyi. Hari ababyeyi bajyana abana b’incuke kwiga mu mashuri biga bacumbika cyangwa bakabajyana hanze y’igihugu kuko badafite umwanya wo kubarera. Niwiyemeza kurongora uzibuke ko uzaba papa w’abana kandi ko abo bana bagukeneye.
Umwana iyo ari munsi y’imyaka 12 aba azi ko umuntu w’igitangaza ku isi ari papa. Rero iyo utamubaye hafi ngo umurememo umuntu muzima, umenye ko abandi bazamugira icyo bashaka akazabaho uko utabiteganyaga. Rimwe na rimwe arakuzinukwa akaba umwanzi wawe kuko igihe yari agukeneye nta cyo wamumariye.
Burya mu buzima habaho ibintu bibiri. Umwana arabanza akagukenera, nawe ukazamukenera ukuze. Mu Kinyarwanda baravuga ngo “Habaho ndinda mubyeyi na ndinda mwana”. Burya ibyo ukora uyu munsi, ni imbuto uba uri kubiba. Igihe uzamukenera utaramubaye hafi nk’umubyeyi, ntiwizere ko hari icyo azakumarira numara gusaza kuko ntuzaba waratoje amarangamutima ye gukunda.
4.Abagabo bakwiriye kwatura amagambo meza ku bagize umuryango
Abanyarwanda baravuga ngo: “So ntakwanga akwita nabi”. Ngira ngo uwahimbye uyu mugani yatekerezaga ko iyo wiswe izina ribi bigira aho bihurira n’imyitwarire yawe. Hari n’abavuga ngo “Izina ni ryo muntu”. Ibi bigaragaza ko ababyeyi bafite ubushobozi mu magambo baturira ku bana babo.
Ibikomere bimwe abantu bagendana n’amagambo yuzuye urwango, ivangura, guteshwa agaciro, kwamburwa ubumuntu, bimwe bikomoka ku byo babwiwe n’ababyeyi babo cyangwa ababareze. Bamwe babwiwe ko zimwe mu ngingo z’imibiri yabo atari nziza, ko badakora ibintu neza, bahora babagereranya n’abandi, barabavangura, babwiwe ko bavutse badakenewe, n’ibindi.
Ibi mvuze haruguru n’ibindi ntavuze bizanira abana ihungabana rikabije bityo ejo hazaza habo hakicwa n’ayo mateka atari meza banyuzemo. Ababyeyi bakwiriye kumenya kwatura ibintu byiza ku bana babo kuko bibaremamo ubugabo, kwigirira icyizere no kumenya gukora. Mu gihe babwiwe ko ari beza, bashoboye, ko ejo habo ari heza n’ibindi byiza, bizatuma bavamo abantu bifitiye icyizere.
5. Umugabo ni umutambyi w’umuryango
Mu bigize umuntu haba harimo n’imyizerere. Umugabo agomba gufata iya mbere mu gutoza abana n’abagize umuryango kubaha Imana n’ubwo benshi bafite insengero na kiriziya basengeramo ariko ntibihagije kuko ibyo bigishirijwe mu muryango bibagirira akamaro kuruta ibyo bakura ahandi hose.
Ijambo ry’Imana riravuga ngo: “Kuko Aburahamu atazabura guhinduka ubwoko bukomeye bw’ubunyamaboko, kandi amahanga yose yo mu isi azaherwa umugisha muri we. Kuko icyatumye mumenya, ari ukugira ngo ategeke abana be n’abo mu rugo rwe bazakurikiraho, gukomeza mu nzira y’Uwiteka, bakora ibyo gukiranuka baca imanza zitabera, kugira ngo Uwiteka azanire Aburahamu ibyo yamuvuzeho.” (Itangiriro 18:18-19)
Rimwe na rimwe hari ubwo tudatoza umuryango kubaha Imana, maze abana batangira ishuri tukajya gushaka ibigo by’abihayimana kuko twizera ko bazahabona uburere buzima ariko burya ntitwahunga uruhare rwacu nk’abagabo mu gutoza abagize umuryango kubaha Imana.
Izi nshingano abagabo tuzujuje byarinda umuryango gusenyuka kandi tukizera ko ejo hazaza hazaba heza. Buri wese naharanire gukora uruhare rwe mu kubaka umuryango bityo tuzagire ejo hazaza hazima kandi tuzabasha kuramira n’ingo zatangiye kugira ibibazo.
[email protected]


c: text/html

text:
Nyuma y’uko tariki ya 25 uku kwezi Leta y’u Rwanda yafashe icyemezo gitegeka imidugudu itandatu yo mu turere tubiri two mu Mujyi wa Kigali kujya muri gahunda ya ‘Guma mu Rugo’ mu gihe cy’iminsi 15, mu rwego rwo gukumira ikwirakwira ry’icyorezo cya COVID-19 hari bamwe mubaturage bo muri iyi midugudu bari batangiye gutaka iibereho mibi kubera kutabasha gukora uko bisanzwe.
Bamwe muri aba baturage ni abo mu mudugudu wa Ngaruyinka mu murenge wa Kinyinya, gusa aba ngo batangiye guhabwa ibyo kurya.
Kugicamunsi cyo kuri uyu wa kabiri mu murenge wa kinyinya mu mudugudu wa Ngaruyinka nibwo abaturage batangiye guhabwa ibiribwa murwego rwo kubafasha kuko ubu bari muri gahunda ya Guma mu rugo.
Tuvugana na Habiyambere jean Mary Vienny uyobora uyu mudugudu yagize ati “ Ubu tuvugana turi kugenda urugo ku rundi duha ibyo kurya ababicyeneye, hari habanje ibikorwa byo kubabarura ndetse no kwihutira kubapima no kubakurikirana ngo harebwe abanduye inzego zibishinzwe zibikurikirane”
Umuturage wari wabwiye Royal fm ko muri uyu mudugudu hari ikibazo cyigabanuka ryibyo kurya kubaturage bamwe na bamwe mu gitondo cyo kuri uyu wa kabiri.
Mu masaha yigicamunsi yatubwiye ko noneho ku gicamunsi bari guhabwa ibyo kurya.
Yagize ati “Mu ma saa cyenda nanjye nari mvuye gufata ibiribwa umuvandimwe yari yampaye ngo dusranganye niho menyeye ko abayobozi bari gutanga ibyo kurya”
Ku ruhande rw’ ubuyobozi buhumuriza abaturage ko gushyirwa muri gahunda ya Guma mu rugo ntashyano riba ryaguye ahubwo ikingenzi ari ukwirinda bakurikiza Ingamba zo kwirinda covid-19.
Iyi gahunda ya gumamurugo yongeye gushyirwa mubikorwa nyuma yuko Minisiteri y’Ubuzima yatangaje ko ibipimo byafashwe kuva tariki ya 03 uku kwezi kugeza taliki ya 24 muri Kigali hakagaragara abantu 34 banduye COVID-19, muri abo 25 bose baturukaga mu midugudu itandatu yo muri Kicukiro na Nyarugenge.

robotstxt: allowed

filter: keep


text:
Bamwe mu bagize umuryango wa Mugenzi Augustin mu Kagari ka Mvuzo, Umudugudu wa Nkona mu Murenge wa Bumbogo mu Karere ka Gasabo baratabaza inzego za Leta, inzego z’umutekano, ikigo gishinzwe kurengera ibidukikije (REMA) na Minisiteri ishinzwe Ibidukikije kubakiza umushoramari Ndayisaba Léon watangiye kubumba amatafari mu isambu yabo none amazu yabo akaba ashobora kujya mu manegeka abishyigikiwemo na Gahamanyi Edouard wigeze guhagararira Umurenge wa Bumbogo muri njyanama y’Akarere ka Gasabo.
Ku wa Kabiri tariki ya 9 Kamena 2020 ni bwo ikinyamakuru impamba.com cyageze mu Mudugudu wa Nkona gisanga abakozi ba Ndayisaba Léon bari kubumba amatafari mu gihe bamwe mu bagize umuryango wa Mugenzi Augustin bari basabye ko icyo gikorwa kigamije kubashyira mu manegeka kigomba guhagarara.
Ikindi kivugwa kuri Ndayisaba Léon ni uko ari kubumba ayo matafari nta cyangombwa afite gitangwa n’inzego zibishinzwe, usibye kuba afatanyije na Gahamanyi Edouard bihereranye umusaza Mugenzi Agustin bakamuha amafaranga ibihumbi mirongo itatu (30,000Frs) y’insina ze batemye.
Bimwe mu byo abana ba Mugenzi bakomeje kwibaza ni uburyo Gahamanyi na Ndayisaba bihereranye umusaza bakamuha amafaranga kandi umufasha we basezeranye ivangamutungo atabizi kandi byose bigakorwa nta nyandiko bafitanye.
Abo mu muryango wa Mugenzi ntibashaka ko amazu yabo ashyirwa mu manegeka
Vestine Uwizeye mu izina ry’abana ba Mugenzi Augustin (kuko bamwe mu bagize umuryango ntabwo bashoboye kuhagera kubera impamvu zitandukanye) yabwiye abanyamakuru ko nubwo Papa wabo avuga ko afite uburenganzira bwo kugurisha umutungo we, ariko nk’abana nabo bafite uburenganzira bwo kumurengera mu gihe hari ushatse kumufatirana mu busaza bwe kuko usibye kuba isambu ya Papa wabo iri kwangirika n’inzu ya musaza we ubu uri kwiga mu mahanga yahangirikira kandi ikibanza yubatsemo ari we wakiguriye ndetse akaniyubakira iyo nzu.
Uwizeye yagize ati “Muzehe ni umubyeyi wacu kandi turamukunda kuko uko yagiye agurisha ntabwo twigeze tumurwanya kandi ntiyigeze atubwira, ariko twagiye tuvuga tuti ni umubyeyi wacu niba yagurushije reka ntiduterane nawe amahane, ariko ahangaha kubera ko kuhacukura tubona bibangamye niyo mpamvu twahagurutse nk’abana b’umuryango turavuga tuti “yishyira ahantu mu manegeka kugira ngo ibikorwa bihari, amazu ahari, ubuyobozi butazayasenya bubona hari amanegeka”.
Uwizeye yavuze ko icyo yifuza ari uko inzego za Leta zibafasha ibyo bikorwa byo gukomeza kubumba amatafari mu isambu yabo bigahagarara.
Ingabire Anwarita Clementine umwana wa 6 mu muryango wa Mugenzi Augustin yatangarije abanyamakuru ko akibona mu isambu yabo hatangiye gucukurwa amatafari ari we wahamagaye abo bavukana abamenyesha icyo kibazo kuko ari we ubana n’ababyeyi be umunsi ku wundi kugira ngo baze barebe uko kimeze.
Ubwo yabazwaga niba mbere y’uko umwanzuro wo kuhacukura ayo matafari ufatwa hari icyo umuryango wari ubiziho yasubije ati “njyewe ikintu mpagazeho bagitangira nk’umwana njye ntibigeze bambwira ari na yo mpamvu nahamagaye abo tuvukana, nyuma namenye amakuru nyahawe na Mama ambwira ko baje kumureba, ariko icyabayeho ni uko nta mafaranga bamuhaye, ariko bari babyumvikanyeho na Muzehe, amafaranga bahaye Muzehe ni ay’insina batemye ku bijyanye n’ibumba bari bataramwishyura bumvikanye ko bazamwishyura itanura ryahiye”.
Mukanyarwaya Stephanie umufasha wa Mugenzi Augustin yatangarije abanyamakuru ko nawe yatunguwe no kubona abakozi ba Ndayisaba Léon baraje bagatema insina n’ibisheke kugira ngo babone uko bacukura ibumba. Mukanyarwaya yagize ati “noneho mbona baratemagura bajyana ahagana ku nzu numva birambabaje ndavuga nti ntabwo biriya bintu ari byo, abana baraza barareba babwira Muzehe bati “bino bintu ntabwo ari byo, twabajije ushinzwe ubutaka atubwira ko hariya hantu habaye ibinogo haba amanegeka none bihagarare”.
Uyu mubyeyi yakomeje agira ati “impamvu twifuje ko bihagarara burundu ni ukubera ko bagiye bagatemagura insina bakajya munsi y’amazu bagacukurayo kugira ngo bibe amanegeka koko urumva haramutse hapfuye hose, urwo rutoki rwadutungaga, ibyo bisheke yakuragamo amafaranga ibihumbi ijana na mirongo, mbonye bimeze gutyo mbona ntacyo turi gukora noneho abana baje babona ko byose byaba bipfuye basaba ko bihagarara”.
Naho umusaza Mugenzi Augustin we yabwiye abanyamakuru ko ubutaka ari ubwe ndetse afite n’uburenganzira bwo kubukoresha icyo ashaka.
Abavugwaho gushaka guhindura amanegeka isambu ya Mugenzi barabivugaho iki?
Ndayisaba Léon uri kubumbisha amatafari mu isambu ya Mugenzi Augustin, kuri wa Gatatu tariki ya 10 Kamena 2020 ku murongo wa telephone yatangarije ikinyamakuru impamba.com ko we yagiye kubumbisha amatafari muri iyo sambu ahamagawe na Gahamanyi wari usanzwe uzwi muri uwo muryango, amaze kuvugana n’uwo musaza ati “ntaho tuziranye”.
Gusa yemeye atazakomeza kubumbisha amatafari muri iyo sambu ya Mugenzi bityo azashaka ahandi, yagize ati “ntabwo nifuza guteranya imiryango”.
Ubwo umunyamakuru yamubazaga impamvu bakomeje kubumba kandi umuryango wa Mugenzi warasabye ko ibyo bikorwa bihagarara, yasubije ko amatafari bakomeje kubumba ari ay’ibumba bacukuye kera mbere y’uko basabwa guhagarika ibikorwa byabo.
Ikinyamakuru impamba.com cyahamagaye Gahamanyi Edouard ufatwa nk’Umukomisiyoneri wa Ndayisaba Léon mu gutuma Mugenzi yemera ko isambu ye icukurwamo amatafari, ariko inshuro zose yahamagawe ntiyigeze afata telephone ndetse n’ubutumwa bugufi (SMS) yohererejwe ntiyigeze abusubiza.
Hari amakuru agera ku impamba.com atangazwa n’umuntu wanze ko izina rye rijya ahagaragara avuga ko amatafari ari kubumbwa mu isambu ya Mugenzi Augustin ari aya Gahamanyi Edouard, ariko kuko abo mu muryango bamuzi yahisemo gufata icyo gikorwa akita icya Ndayisaba Léon kuko we ntawamwishyiramo atamuzi. Uwatanze aya makuru avuga ko ibikorwa byose bijyanye no kubumbisha ayo matafari bikurikiranwa na Gahamanyi umunsi ku wundi bityo ntibumve impamvu Ndayisaba ibikorwa byaba ari ibye ariko ntabikurikirane.
Ubuyobozi burabivugaho iki?
Déo Rugabirwa,Umunyamabanga Nshingwabikorwa w’Umurenge wa Bumbogo yatangarije ikinyamakuru impamba.com ko iyo sambu Ndayisaba Léon ari kubumbiramo amatafari yayigezeho ariko atari azi ko byateje amakimbirane mu muryango, aboneraho gusaba ko umuryango utabishyigikiye wabagezaho icyo kibazo ubuyobozi bukabafasha.
Umuyobozi w’Umudugudu wa Nkona ari we Muyango Felix ubwo umunyamakuru yamubazaga uburyo bazakemura ayo makimbiranye ashingiye mu kuba bamwe mu bo muryango wa Mugenzi batemera ko isambu yabo ibumbwamo amatafari, yasubije ko ubuyobozi bwiteguye kubumvikanisha.
Uyu muyobozi yagize ati “igikenewe ni uko umuryango wumvikana”.
Yakomeje avuga ko ibyo abo mu muryango bazemeranya ari cyo na bo bazagenderaho mu kubumvikanisha.
Umuyobozi w’Umudugudu wa Nkona yavuze ko muri iyi minsi gucukura muri iyo sambu ya Mugenzi byahagaze, bityo ibumba riri kubumbwa ari iryacukuwe kera.
Inzengo zishinzwe kurengera ibidukikije zirasabwa kumanuka zikigerera i Bumbogo
Umwe mu bo mu muryango wa Mugenzi wavuganye n’ikinyamakuru impamba.com yasabye ko REMA na Minisiteri ishinzwe kurengera ibidukikije ko bakwiye kumanuka bakajya mu Murenge wa Bumbogo mu Mudugudu wa Nkona kugira ngo barusheho kumva uburemere bw’iki kibazo no kugishakira umuti.
Yagize ati “kugira ngo iyi ngeso yo kubumba amatafari hagamijwe gushyira abantu mu manegeka icike birasaba ko REMA na Minisiteri y’Ibidukikije bamanuka bakareba uburyo Gahamanyi na Ndayisaba baduhemukiye”.


text:
Ubwo hasozwaga aya mahugurwa Bwana Ndayisaba Emmanuel Umunyamabanga Nshingwabikorwa wa NCPD yashimiye ubwitange bagize bakurikirana aya mahugurwa ariko abasaba gusura komite Nyobozi zo mu mirenge baturutsemo bakabasangiza ibyo bigiye muri aya mahugurwa no kuzashaka abafatanyabikorwa bakorera aho batuye bakazabafasha gushakira ibisubizo by’ibibazo bafite.
Umuhuzabikorwa wo mu Ntara y’Amajyaruguru Madamu NYIRAHARERIMANA Dative, yabanje ashimira abitabiriye aya mahugurwa, akomeza abasaba kuzashyira mu bikorwa inshingano zabo arizo guharanira uburenganzira bw’Abantu bafite ubumuga no kuzamura imibereho myiza yabo kuko bagiye basigara inyuma.
Muri aya mahugurwa y’Abagize Komite za NCPD ku rwego rw’Akarere batowe bo mu Ntara y’Amajyarugu n’Umujyi wa Kigali, bayarangije biyemeje ko bazasangiza abo bahagarariye mbere ya byose amasomo bigiye muri aya mahugurwa, hibandwa cyane cyane ku burenganzira bwabo kuko aribwo nshingiro rya byose. Nkuko byagaragaye ni uko abitabiriye aya mahugurwa ni uko bishimiye ko bashoboye kumenya itandukandiro riri hagati y’ubumuga n’uburwayi aho babwiye ko ubumuga budakira hanyuma uburwayi bwo bukaba bukira. Abari muri aya mahugurwa kandi bishimiye ko u Rwanda rutasigaye inyuma mukuzamura imibereho y’Abantu bafite ubumuga kuko rwasinye amaserano mpuzamahanga yo kurengera Abantu bafite Ubumuga, rugasinya amasezerano Nyafurika yo kurengera Abantu bafite ubumuga, rugashyiraho amategeko n’amateka yo kurengera abantu bafite ubumuga, rugashyira mu byiciro abantu bafite ubumuga, rugashyira n’ibibagenwa no kwemeza Politike y’Igihugu y’abantu bafite ubumuga. Bongeye kandi guhugurwa uburyo bwo gukorera ubuvugizi abantu bafite ubumuga. Basoreje ku isomo ryo gukora igenamigambi ryo kuzamura imibereho myiza y’Abantu bafite Ubumuga bahagarariye.


text:
Kamonyi: Abangavu babuze ibikoresho by’isuku kubera COVID-19
Bamwe mu bangavu bo mu mirenge itandukanye y’akarere ka Kamonyi bavuga ko bajyaga bunganirwa n’ishuri ku bijyanye no kubona ibikoresho byabafashaga mu gihe cy’imihango, ubu ngo bakaba batarimo kubibona uko bikwiye.
Ishimwe Claudine utuye mu murenge wa Runda avuga ko ku kigo cy’uburezi bw’ibanze bw’imyaka 12 bigagaho bahabwaga ibikoresho by’isuku ku mukobwa uri mu mihango. Ibyo bikoresho ngo byarabunganiraga nubwo batahabwaga ibibafasha mu minsi yose babaga bari mu mihango. Uyu munsi avuga ko kubibona bigoye.
Agira ati “ Mbere byari byoroshye, wagiraga ikibazo ukajya mu cyumba cy’umukobwa ugahabwa ibikoresho by’isuku bikakunganira muri iyo minsi. Ubu rero ntabwo tukibibona kuva aho amashuri ahagararariye kubera COVID-19.”
Akomeza avuga ko nk’abanyeshuri nta bikorwa bagira bavanaho ibyo bikoresho, bityo bigasaba ko babihabwa n’ababyeyi, ariko ngo nabo nta bushobozi bafite. Ati “ Ababyeyi banjye bashoboraga gukora akazi runaka bakaba babingurira, ariko ubu ubona ko ahantu henshi akazi gasa n’akahagaze, naho babonye 500 ntabwo bajya kuyanguriramo ibyo bikoresho. Ukoresha ibitambaro nta kundi, ariko urumva tuba dufite impungenge ko byadutera indwara.”
Mugenzi we Uwurukondo Françoise wo mu murenge wa Rugarika avuga ko na we kubona ibikoresho by’isuku ku mukobwa uri mu mihango ari ikibazo, kuko ngo usanga bihenda aho cotex igura make ari amafaranga 800 Frw rimwe na rimwe idashobora no guhaza uwo mukobwa uri mu mihango mu gihe cy’ukwezi kwe. Asaba yuko bishobotse bafashwa kubona ibi bikoresho kuko ubushobozi bw’ababyeyi babo muri iyi minsi bwagiye bucumbagira bitewe n’ingaruka za COVID-19.
Umuyobozi w’akarere ka Kamonyi wungirije ushinzwe imibereho myiza y’abaturage, Uwamahoro Prisca avuga ko nubwo abo bakobwa bahabwaga ibikoresho by’isuku ku ishuri mu cyumba cy’umukobwa, ariko ko batahabwaga ibibafasha mu gihe cyose bari mu mihango, keretse igihe babaga bayigiyemo bari ku ishuri batiteguye, cyangwa batunguwe nayo.
Avuga ko imiryango ikwiye gushaka ubushobozi bwo gukemura ibibazo bitandukanye by’abayikomokamo.
Agira ati “Ntabwo bivuze ngo umwana twamuboneraga ibikoresho bimumaza igihe cyose ari mu mihango…. Dukomeza gusaba ababyeyi gufasha abana babo kubona ibikoresho by’isuku. Mu by’ukuri niwo murongo dufata.. igikomeye ni uko umubyeyi agomba kwita ku bana be uko ibihe bigenda bihindagurika, bagakomeza kubabonera ibyangombwa nkenerwa.
Yungamo ko uwagize ikibazo akwiye kwegera ubuyobozi bakabishakira ibisubizo.
Uyu muyobozi avuga ko muri aka karere hari umuryango w’abaterankunga witwa Save Generations Organization wagerageje gufasha abangavu bo mu mirenge imwe n’imwe y’aka karere bagizweho ikibazo na COVID-19, ubaha ibikoresho by’isuku ku bakobwa bari mu mihango.


text:
Mw’ishyamba ry’inzitane, kera habayeho igiti, cyifuzaga kugira amahirwe aruta ay’ibindi biti byose, cyane cyane ko abatoraguzi b’inkwi batabyoroheraga ndetse ahubwo ishyamba rikagenda rikendera. Umunsi umwe Imana yitemberera, icyo giti cyirayirabukwa! Imana iti: « ushobora kunsaba icyo ushaka cyose ». Ubwo igiti gisaba Imana kiti: « Nyagasani ndakwinginze umpe gukura, ariko igihe cyo kunsarura nikigera, uzampe kugirango abafundi b’inzobere bazambazemo agasanduku ko kubika ibintu by’agaciro kandi byiza: nk’imikufi ya zahabu, amavuta ahumura neza, n’ibindi ». Imana iti: « Ndabiguhaye ».
Igiti koko cyarakuze, ndetse baza kugitema barakijyana. Ntabwo cyakora haboneste abafundi ba kabuhariwe mu kubaza, ahubwo abaturage bene kukivana mw’ishyamba bahise bibarizamo umuvure (ahari bashakaga kuzajya bengeramo igitoki!). Baje ariko kubaza nabi ku buryo babaye nk’abatereye aho. Gusa kuko ntawapfusha ubusa ikintu nk’icyo, umuturage wari wifitiye amatungo apfa gutwara uwo muvure, akajya awushyiriramo amatungo ye ibyo kurya. Ikibabaje ariko nuko amatungu yageragaho agata mo amase ndetse n’amahurungure, utibagiwe n’amaganga. Ibyo byose bibabaza icyo giti cyane, kuko ibyo cyari cyasabye Imana, bitabonetse, kiritotomba, ndetse kikibaza niba Imana yarashatse kugihemukira, cyangwa se niba ari ukwibagirwa.
Umunsi umwe nijoro kigiye kumva, cyumva abantu barimo kuvanamo ibiryo byari byasigayemo bivanze n’amahurunguru ndetse n’amaganga. Barangije igiti cyumva batangiye ahubwo koza n’amazi, barangije barahanagura neza, maze basasamo ibyahi n’utundi twenda tw’uruhinja, maze cyumva akana baryamitsemo karimo kurira. Ubwo ya matungo ntiyongeye kuhegera ahubwo umubyeyi wari umaze kwibaruka, umugabo we, abungeri, ndetse n’abamarayika bazenguruka cya giti (ikirugu) baririmba bati: « Venite adoremus, venite adoremus, venite adoremus, Venite adoremus, Dominum ».
Icyo nifuza kuvuga nuko burya ngo: « Inkono ihira igihe » et Dieu n’est jamais en retard! Mur’iyi minsi myiza ya Noheli, muze dusabe Imana impano yo kwihangana, no kwizera nta kujijinganya ko umukiro twasabye Imana na Yo ikawutugenera, ko uzatugeraho!
Noheli Nziza n’Umwaka Mushya Muhire! E. Z.


text:
Muri iyi minsi ntabwo iterambere riri kuzamukira ku myubakire gusa, ahubwo n’abantu bagenda batera imbere mu byo bakora bya buri munsi, bimwe muri ibi ni ibyo abantu bagenda babona ahantu runaka bagahita babyigana , bimwe muri ibi rero ni ugusomana, benshi bakunze kwibaza niba gusomana bishobora kwanduza agakoko gatera SIDA.
Gusomana ni igikorwa cyo gukoza ku muntu iminwa yawe cyangwa se ukanyunyusa ururimi rwa mugenzi wawe, ibi bikorwa nk’ikimenyetso cy’urukundo cyangwa se indamukanyo hagati y’umukobwa n’umuhungu. Kuri benshi, gusomana ni igikorwa gitanga ibyishimo kandi kigaragaza urukundo. Byongeye kandi bamwe mu bahanga mu by’ubuzima bemeje ko gusomana bishobora kuba bifite akamaro ku buzima bwacu.
Benshi bibaza niba gusomana bidashobora kwanduza indwara zimwe na zimwe zandurira mu matembabuzi y’umubiri.
Ikigo gishinzwe kurwanya indwara cy’abanyamerika (CDC) cyagaragaje ko gusomana bifite ibyago bike cyane byo gukwirakwiza agakoko gatera SIDA. Ibyago birushaho ndetse kuba bike cyane iyo ababikora bombi nta bisebe bafite mu kanwa. Amacandwe yifitemo ibinure [proteins] bimwe na bimwe bituma bikomera gutwara agakoko gatera SIDA. Kubera ibyo, ubusanzwe gusomana ntibyanduza agakoko gatera SIDA. Abahanga mu by’indwara zandurira mu matembabuzi bagaragaje ko kugirango wandurire SIDA mu gusomana ugomba kuba nibura wasomye litiro zirenga 20 z’umuntu ubana n’agakoko gatera SIDA, ibintu bigoranye cyane.
Mu bantu bamwe babana n’agakoko gatera SIDA, aka gakoko kabonetse mu macandwe yabo ariko ku kigero kiri hasi cyane bikabije. Rero guhura n’amacandwe ubwayo ntibyigeze bigaragaza ko byakwanduza agakoko gatera SIDA. Kugeza ubu kandi nta muntu (Case) numwe wamenyekanye ko yanduye agakoko gatera SIDA kubera gusomana.
Amacandwe ntiyakwirakwiza agakoko gatera SIDA. Ariko amaraso yo arabikora kurusha ibindi byose. Rero iyo amaraso abyivanzemo maze akaba ari mu kanywa k’umwe muri mwe habaho kwandura agakoko gatera SIDA. Nk’urugero iyo umuntu wanduye agakoko gatera SIDA afite agasebe mu kanwa bityo hakaba harimo amaraso bishobora gutuma mu gusomana habamo ihererekanywa ry’aka gakoko binyuze muri ayo maraso.
Bibaye ari uko bimeze, mwebwe babiri muba mugomba kwipimisha kugirango mumenye uko muhagaze.
Ubusanzwe gusomana ni umuco w’abazungu , ariko muri iyi minsi ya none abantu benshi ndetse n’abanyafurika bamaze gufata uwo muco wo gusomana. Gusomana bikurura ibyishimo ku badahuje igitsina kuburyo bishobora no kuba impamvu nyamukuru yo gukora imibonano mpuzabitsina.
Comments
comments


text:
Mukobwa, ibi nibyo bintu 7 bizakwereka ko umuhungu agukunda by’ukuri kandi agufiteho gahunda nzima
Kubona umugabo mwiza ugukunda muri iki gihe n’ibintu bigoye cyane, ibi bigatuma hari umubare w’abakobwa munini wamaze kumva ko ntabagabo beza kandi bavugisha ukuri bakibaho, niyo mpamvu twahisemo kubagezaho ibimenyetso 9 wowe mukobwa bizakwereka ko umusore mukundana agukunda byukuri.
1. Akubonera umwanya kndi ntiyita kuba afite gahunda nyinshi.
Nta muntu numwe uhora ahuze (adafite umwanya). Umukunzi wawe azaba agukunda bya nyabyo kandi agufiteho gahunda nyayo igihe akubonera umwanya mu kabonana ndeste mukabona n’umwanya wo kuganira. Ntabwo aba ari wawundi uguhamagara cyangwa se ngo akwandikire aruko agushaka gusa. Ahubwo ibi abikora n’igihe cyose atagukeneye ho ikintu runaka.
2. Atuma wumva ko uri mwiza
Umusore mukundana by’ukuri ahora atuma w’umvako uri umugore w’igitangaza kw’Isi, ntabwo bihagije ko akubwira ko uri mwiza, ahubwo buri gihe akora ibintu bituma nawe wumva ko koko uri mwiza kandi ntabwo atuza kugeza igihe wemereye ko koko uri mwiza nubwo waba utabyemera.
3. Ahora yibuka ibintu wamubwiye
Iki ni ikintu cy’ingenzi mu rukundo , umusore mukundana kandi ugukunda by’ukuri, ntabwo yibagirwa ibintu mwavuganye, ahubwo ugukunda by’ukuri ahora yibuka ibara ukunda, umugati ukunda gurya, itariki yamavuko yawe, ndetse nibyo wikundaho n’ibindi byinshi. Umusore ugukunda koko ntashobora kubyibagirwa kuko akenshi aba akuzirikana, ariko ibaze nawe ukundana n’umusore maze akibagirwa umunsi w’amavuko wawe? Ugukunda by’ukuri ahora y’ibuka n’utuntu dut cyane wamubwiye tukwerekeyeho.
4. Ntatuma wicuza kumubano mufiitanye
Iki nacyo ni ingenzi cyane mu rukundo , umusore ugukunda koko ntabwo atuma wicuza impamvu mwamenyanye , ntatuma wibaza impamvu utameze nkabandi bakobwa, tatuma wibaza impamvu utari mwiza n’ibindi byinshi , ahubwo uzamenya ko agukunda bya nyabyo igihe uzumva utuje igihe uri murukundo.
5. Akwerekana mu nshuti ze ndetse no mu muryango
Iyo bigeze aha byo biba ibindi , uzamenya ko waguye ahashashe igihe umusore mu kundana adaterwa ipfunwe no kukwereka inshuti ze kandi akazibwiza ukuri ko mukundana, ntibigarukira ahi ahubwo anakwereka umuryango we. Ibi abikora akujyana mu birori byahuje imiryango ye kandi ukabona ashaka ko uba inshuti cyane nabo mu muryango we ikindi agaharaira ko umuryango we ugukunda nkuko agukunda.
6. Arakwizera
Umukunzi wawe by’ukuri yizera ibyo umubwiye kandi akanagushigikira mumyanzuro itandukanye uba wafashe. Nimutizerana uzasaga agushinja kumubeshya ko umukunda kandi wnda unamukunda. Rero nubona umusore mukundana atakwizera uzamenye ko atagukunda cyane.
7. Areka ibyo yarari gukora kugira ngo wishime igihe wababaye
Umusore ugukunda ashobora o kugenda ibirometero bitabarika aje kugusura kugirango wishime, ntabwo ari wawundi usaba ko yagusura maze akavuga ngo ni kure ahubwo wowe uzamusure. Oya, ahubwo we yanakwitangira ariko ukabona ibyishimo.


text: • Isosiyete yacu ni umushinga wo guhuza umusaruro nubucuruzi hamwe.Yashinzwe mu 1992.Isosiyete ifite imirongo 25 itanga umusaruro, abakozi barenga 625 kandi umusaruro wumwaka ni miriyoni 1,3.Ubwiza nicyo kintu cyambere mubucuruzi.Isosiyete ya Suxing yamye iha agaciro ubuziranenge kuva mubuyobozi gushika kubakozi, yitondera cyane imicungire yumusaruro aho.Suxing, yamye yubahiriza ubucuruzi bwa filozofiya pf gukomera no kuba inyangamugayo, yakira ibitekerezo byinshi byiza mumyaka myinshi uhereye kubafatanyabikorwa bakomeye mubucuruzi bashyizwe kumurongo.Yabaye kandi isosiyete ikomeye mubucuruzi bwimyenda yaho haba muri Changzhou na Hubei.


text:
Inyigisho yo ku wa gatatu w’icyumweru cya 1 gisanzwe, Umwaka B
Ku ya 14 Mutarama 2015
Bavandimwe, Yezu akuzwe !
Uyu mwaka muzawubanemo na Kristu Umuvuzi, we wavuye n’indwara y’urupfu
1. Mwese mbifurije umwaka mwiza w’2015. Nywifurije abarwayi n’abarwaza babo. Mwaba abarwaye indwara z’umubiri cyangwa iza roho. Mwaba abatega amatwi mugahora muyabanguye ngo ijambo ry’Imana ritabacika. Mwese mbifurije guhura na Yezu Umuvuzi. We wakijije nyirabukwe wa Simoni, we wirukanye roho mbi mu bantu, akaziziba akanwa akazibuza gusakuza, we wazengurutse imigi n’insisiro yigisha Inkuru nziza.
2. By’umwihariko nifurije umwaka mwiza mwe mwugarijwe n’urupfu. Kubera indwara cyangwa ubugome bwa bene muntu. Mwe mutakamba ntimwumvwe. Mwe mukora neza mukiturwa inabi. Amasomo y’uyu munsi nabahumurize. Abibutse ko twese duhuje Umubyeyi wo mu ijuru, ko twese ntawe uzatura nk’umusozi, ko Data wa twese wo mw’ijuru Se wa Yezu w’i Nazareti, Se wa Hakizimana w’i Rwanda, azatuzura mu bapfuye.
3. Mu ntangiriro z’uyu mwaka, mbifurije kutibagirwa ko twaremwe mu ishusho ry’Imana. Bityo dufatanyae na Dawudi kuririmba iyi Zaburi iri mu zo bamwitirira aho agira ati : « Wowe, Nyir’ikuzo uganje mu ijuru, mu minwa y’abana n’iy’ibitambambuga, ni ho wizigamiye ububasha bwo gucubya abakurwanya, no gutsinda umwanzi n’umugome. Iyo nitegereje ijuru ryaremwe n’ibiganza byawe, nkareba ukwezi n’inyenyeri wahatendetse, ndibaza nti «Umuntu ni iki kugira ngo ube wamwibuka? Mwene muntu ni iki kugira ngo ube wamwitaho?» Rwose habuzeho gato ngo umunganye n’imana; umutamiriza ikamba ry’ikuzo n’uburanga, umugira umwami w’ibyo waremye, umwegurira byose ngo abitegeke » (Za 8, 2-7). N’ubwo iyi Zaburi twayisomewe ejo, burya ngo amagambo aryoha asubiwemo. N’indirimbo ni uko.
4. Sekibi nabafatanya n’indwara cyangwa n’ibyago by’ubwoko bwose ashaka kubatanya n’Imana ibakunda, muzamwime amatwi. Bitinde bitebuke, Imana itarenganya izabibuka, ibiture karijana. Niba bucya mukora neza, bukira mukora neza, Imana nayo muyihangare, muyigondoze, muyibwize inani na rimwe. Muyisabe ibyo mukeneye. Burya uvuga ukuri ntajya atsindwa. Niyo apfuye, urupfu rwari rutangiye kwitakuma rubona ko arirwo rwatsinzwe ruhenu. Yee. Yezu yatsinze Sekibi ubwo yemeraga gupfira ku musaraba kandi ari umuziranenge.
5. Niba mubarara kandi muri abaziranenge, muzabyitwaremo nka Yobu, ubwo yagwirirwaga n’ibyago. Iri sengesho rye murigire iryanyu : Wowe Nyirijuru na Nyirububasha « Ese nigeze nishimira ko umwanzi agize ibyago, mbyinira ku rukoma kubera ibyago byamwugarije? Oya, umunwa wanjye ntiwigeze ucumura, ngo ntakambe musabira gupfa. Ese abo mu ihema ryanjye ntibavugaga bati ’Hari uwo wabona utarariye inyama ze ngo azihage?’ Nta muvantara wararaga hanze, imiryango yanjye nayikinguriraga umugenzi. Hari ubwo se nagenje nka bamwe, mpisha ibyaha byanjye, ibicumuro byanjye mbibika ku mutima? Hari ubwo se natinye amagambo ya rubanda, n’umugayo w’imiryango, maze ndaceceka, ntinya gusohoka iwanjye? Niba ubutaka bwanjye hari icyo bundega, n’imirima yanjye ikaba ibabajwe n’uko nariye ibyo yeze ntishyuye, kandi narishe abayikoragamo, ndabirahiye: niba ari byo, ndakameza amahwa mu mwanya w’ingano, meze na kimari mu mwanya w’indi myaka! Iyaba nashoboraga kugira umuntu wanyumva! Ijambo ryanjye ni iryo, ahasigaye Nyir’ububasha nansubize! Naho ibirego by’umuburanyi wanjye, nzabiheka ku rutugu, ndetse mbyitamirize nk’ikamba. Nzamurikira Imana ibyo nakoze byose, nyegere nshinjagirana ishema, uboshye igikomangoma.» (Yobu 31, 29-40).
Yezu yabohoye abatinyaga urupfu rubahoza mu bucakara
6. « None rero, ubwo abana bafitanye ubumwe bw’amaraso n’umubiri, Yezu nawe yasangiye na bo ubwo bumwe kugirango mu rupfu rwe atsiratsize umugenga warwo, ari we Sekibi » (Hb 2, 14). Yezu-Hakizimana, Umwana w’Imana Nyiribiremwa yaje hano kw’isi, aba umuntu nkatwe, abarwa mu bakene, arahunga hacuzwe imigambi yo kumwicana n’abana bo mu kigero cye. Yahuye n’imibabaro myinshi ku buryo umuntu ubabara wese adashobora kwisanga ari wenyine kuko Yezu-Hakizimana atajya amutererana. Afitanye rero natwe ubumwe bw’amaraso n’umubiri. Aho tubabara arahababara. Aho dusuzugurwa arahasuzugurwa. Ariko amaherezo ni uko atsinda icyago cyose. Ubumwe Yezu-Hakizimana afitanye natwe bugera hose, haba n’ikuzimu. Kuko nawe yarapfuye arahambwa ajya iw’abapfuye. Bityo natwe dushire intimba, abacu bapfuye yarabasuye. N’Umubyeyi we kandi wacu, Bikira Mariya, yarabaririye. Ni uko nyine amatwi arimo urupfu atumva n’amaso arurimo ntabone, iyaba twari tuzi kwibuka twakwibuka ko Bikira Mariya yaririye abacu bapfuye. Abari mu Rwanda baribuka ko i Kibeho, ku itariki ya 15 kanama 1982, ubwo Bikira Mariya yiyerekaga abana bari i Kibeho, bamubonye ababaye cyane, arira kubera ibyaha biri mw’isi, kubera ubwicanyi, imirambo myinshi n’amaraso yabonaga atemba. Yezu na Nyina bari mu ijuru ariko bakomeje gushaka ko kwisi twakwicuza tagakizwa.
7. « Maze abohore abatinyaga urupfu rubahoza mu bucakara igihe cy’ubuzima bwabo bwose » (Hb 2, 15). Ibinyabubasha bya hano kwisi, bihoza abantu ku nkeke y’ubwoba bibakangaranya, Yezu yarabitsinze yemera gupfira ku musaraba kandi nta cyaha yigeze, maze azuka mu bapfuye. Burya gupfa ntacyo bitwaye, ikibi ni ugupfa nabi, ugapfa upfanye urwango, mbese uri ruvumwa ntawe uzajya akwibukiraho icyiza waba warakoze. Ikintu dukwiye gutinya ni ukugira nabi. Kuko burya umugizi wa nabi, uwangana, aba yarapfuye ahagaze.
8. « Yagombaga kwishushanya n’abavandimwe be muri byose, akaba Umuherezabitambo Mukuru, w’umunyampuhwe, kandi wishyikira ku Mana ngo ahanagure ibyaha by’imbaga » (Hb 2, 17). Barahirwa abafite abaherezabitambo batanga ibitambo byo guhongerera ibyaha by’umuryango wabo. Mu miryango yose yo kw’isi tuhasanga umuhango wo gutanga ibitambo ukorwa n’abatambyi cyangwa abaherezabitambo. Gutanga abantu h’ibitambo Imana y’Abarahamu yabiciye cyera cyane. Ngo Aburahamu yari yiteguye gutanga umwana we Izaki ho igitambo, nyamara kuko Imana itajya ishimishwa n’amaraso y’abantu, yasimbuje Izaki imfizi y’intama. Maze Aburahamu aba ariyo atangaho igitambo. Guhera ubwo umuco wo gutamba amatungo urakomeza. Mu gihe cya Yezu batangaga ibitambo by’intama kugirango bashimishe Imana. Gutamba inyamaswa byaje bisimburwa no gutamba umugati na Divayi bivuye mu butaka no mu murimo wa muntu. Mu isezerano rishya, urupfu n’izuka bya Yezu ni cyo gitambo cy’ukuri gisimbura ibya cyera. Mu gitambo cya Misa umugati na Divayi bihinduka umubiri n’amaraso bya Yezu, tukabitura Imana Data tumushimira urukundo yatugaragarije atwoherereza umwana we wadukunze kugera ubwo atwitangira kandi turi abanyabyaha. Bityo rero abakibaga amahene n’amakoko ngo muronke agakiza murarushywa n’ubusa. Ibyo biri mubibabaza Imana aho kuyishimisha. Nimugane Yezu, Umuherezabitambo Mukuru w’umunyampuhwe abereke uko agakiza gashakwa.
Yezu aratwereka uko akoresha umunsi we n’aho dushobora kumusanga
9. Ejo bundi ku wa mbere twatangiye icyumweru cya mbere gisanzwe cy’umwaka B. Igihe gisanzwe ni igihe Kiliziya idusaba kurangwa n’ukwizera tuyobowe n’Inkuru Nziza twagejejehwo n’Umwana w’Imana. Twabonye ko amaze kubatizwa, Yezu atajuyaje yahise atangira umurimo wari waramuzanye kw’isi. Uwo nta wundi utari uguhangana na Sekibi kugirango akure bene muntu mu nzara ze. Nushaka kubona Yezu uzamusanga ahari abarwaye indwara z’umubiri n’iza roho arimo abavura. Uzamusanga ahari abaritswemo na roho mbi arimo azirukana. Uzamusanga aho arimo kwigisha ijambo ry’Imana, yamamaza Inkuru Nziza y’umukiro. Uzamusanga aho yiherereye asenga, aganira n’Imana Se. Ni mu isengesho akura ingufu zo kudusanga aho duhanganye n’ubuzima kugirango atwereke uburyo bwiza bwo guhangana n’ibibazo duhura nabyo. Gusenga, kuvura abarwayi, kwirukana Roho mbi, kwigisha, ngibyo ibiranga umunsi wa Yezu. Nibyo yatoje abigishwa be. Ni nabyo natwe adutoza.
10. Bavandimwe, uyu mwaka dutangiye uzababere muhire. Ijambo ry’Imana rizarusheho kuyobora ubuzima bwanyu.
Padiri Bernardin TWAGIRAMUNGU


text:
Twebwe, HONGSBELT, twagiye tugaragaza ubuziranenge bwo hejuru no guhanga udushya binyuze mu guhora twinjiza ibikoresho bishya.Nyuma yubufatanye bwiza nabakiriya bacu, twateje imbere umubare munini wibisubizo byumukandara wo gukora amapine.Bitewe ninyungu zigaragara ugereranije nu mukandara wa convoyeur gakondo, nyuma yo gukuraho serivisi nyinshi nyuma yo kugurisha & ibyago byumutekano, twashoye cyane mugutezimbere umukanda wa moderi.Noneho HONGSBELT itanga ubwoko bwibihumbi bwumukandara wubwenge bwibikoresho bitandukanye nibara, bishobora kunyura mubikorwa byose byo gukora amapine.
Igihe cyo kohereza: Nzeri-13-2021


text:
Urupapuro rwa Silicone
Ibicuruzwa birambuye
Borosilicate
Ikirahuri cya Aluminosilike
Ikirahuri cya Quartz
Ibicuruzwa
Urupapuro rwa silicone ni urupapuro rwinganda rukora silicone nkibikoresho nyamukuru.Irashobora gukora gasketi, koza hamwe na kashe, zikoreshwa cyane cyane mu nganda z’ibiribwa, inganda z’imashini, ibikoresho bya elegitoroniki n’ibikoresho by’amashanyarazi, inganda z’imodoka, inganda zikora imiti, ibyuma n’irangi n’izindi nzego.
Ubushyuhe bwo gukora: -60 ℃ -250 ℃
Umubyimba: mm 1 - mm 10
Ubugari: m 1 - 1,2 m
Isahani ya silicone irashobora gukubitwa gasketi, gasike, kashe.
Ibiranga ibicuruzwa:
1. Umubyimba utabishaka,
2, guhuza amabara
3, ubworoherane bwubwubatsi
4. Guhagarara kwa misa
5, kwisubiraho
6, kurwanya skid nziza cyane
Porogaramu nyamukuru:
Igikoresho cya silicone gikoreshwa cyane cyane mu nganda z’ibiribwa, mu nganda z’imashini n’ibindi bisabwa by’ubushyuhe bwo hejuru n’ibicuruzwa birwanya ihungabana, umuyaga mwinshi hamwe n’insinga irwanya ubushyuhe bwinshi, ozone irwanya ubukana hamwe n’ibicuruzwa byangiza cyane.
Igikoresho cya silicone cyo gufunga inganda kiri muri dogere 200 selisiyusi -250 selisiyusi kubikorwa byigihe gito nigihe gito, birashobora kuba dogere selisiyusi 300.
Umutungo wa dielectric ya plaque ya silika ni nziza, cyane cyane ku bushyuhe bwo hejuru, umutungo wa dielectric uri hejuru cyane ugereranije na rubber rusange
* Ikirahuri cya Borosilike
Borosilicate Ikirahuri kubirahuri byo kuzenguruka cyangwa ibirahuri byo kureba
Ikirahuri cya Borosilike ni ubwoko bwikirahure hamwe na silika na boron trioxide nkibintu nyamukuru bigize ibirahure.Ibirahuri bya Borosilicate biba ibyamamare kubera kugira coefficient nkeya zo kwagura ubushyuhe, bigatuma birwanya ihungabana ryumuriro kuruta ikirahuri cya soda-lime.ibirahuri bya borosilike birakwiriye gukoreshwa mubireba ibirahure,
Ikirahuri cya Borosilicate ni ultra nikirahure gisobanutse gifite imiterere yubushyuhe nubumara kandi bigaragara neza
Ibipimo
Ibipimo (mm): 1200 × 600, 1150 × 850, 1150 × 1700. (Ubundi bunini ubisabwe)
Ubunini buboneka (mm): 1mm-25mm, natwe turashobora kubitanga niba ushaka ubunini bwinshi.
Ubucucike (g / ㎝3) (kuri 25 ℃): 2.23 ± 0.02
Gukorana neza kwaguka (a) (20-300 ℃): 3.3 ± 0.1 × 10-6
Ingingo yoroshye (℃): 820 ± 10
Itandukaniro ry'ubushyuhe bumwe (K): 100> 300 (Gukomeza ubwoko)
Ubushyuhe ntarengwa bwo gukora (℃): ≥450
Kwanga (nd): 1.47384
Gukwirakwiza urumuri: 92% (uburebure≤4mm; 91% (ubugari≥5mm)
Gusaba
Umuzenguruko w'ikirahure
Tubular borosilicate ikirahure
Ikirahuri cyibikoresho nkitanura, microwave, amashyiga ya gaz nibindi
Ibirahuri by'inganda nk'ikirahure cyo kureba, imirongo, n'ibindi.
Ibikoresho byo kumurika (ikirahure kirinda amatara maremare nandi matara)
Module ya Photovoltaic
Muyunguruzi
Ibikoresho byibanze byikirahure cyuzuye
Ibintu nyamukuru
Ubushyuhe bwo hejuru
Ubwiza bwubuso bwiza
Gukorera mu mucyo kugaragara, UV na IR
Urashobora kurakara
Kurwanya imiti myinshi
Ubwubatsi bushingiye ku bidukikije n’ubuhanga bwa shimi (umurongo wo kwanga, autoclave ya reaction yimiti nibireba umutekano);
Ikirahure cyacu cyo kuzenguruka kirasabwa ahantu hose aho hagomba kugenzurwa uburyo bwo kugenzura ibintu mu bwato bigomba gukurikiranwa n’umuvuduko, ku bushyuhe bwinshi cyangwa ku miti.Ibirahuri byo kureba bikozwe cyane cyane mubirahuri bya borosilike, tunatanga kandi ibirahuri byo kureba hamwe nikirahuri cya alumino-silikate cyangwa ikirahuri cya quartz cyangwa ikirahuri cya safiro
*Ikirahuri cya Aluminosilike
Aluminosilicate ikirahuri kubirahuri bipima
Ikirahuri cya Alumino-silikatike kigizwe ahanini na Si-Ca-Al-Mg hamwe n’ibindi byuma bya alkali byifashishwa mu bumenyi bwa siyanse, aho ibikubiye muri K2O + Na2O ≤0.3%, biri muri sisitemu y’ibirahuri ya aluminium ya aluminium, nyuma ubushyuhe bwo hejuru bwo kuvura hamwe nubushyuhe bwo hejuru, kurwanya umuvuduko mwinshi, aside irwanya alkali nibindi bintu byiza byumubiri nubumashini, nibintu bitandukanye byumuvuduko mwinshi wikirahure idirishya ryibikoresho byiza.Bikoreshwa cyane cyane mumashanyarazi, peteroli, uruganda rukora ingufu za kirimbuzi, ibikoresho byubushakashatsi bwimbitse-nyanja nubundi bwoko bwubushyuhe bwo hejuru hamwe nigitutu cyumuvuduko mwinshi hejuru yumuvuduko wamazi urwego rwikirahure.
Ibiranga
Ibara: ibara ritagira ibara cyangwa umuhondo muto
Imiterere: umuzenguruko, urukiramende
Ubucucike: 2.6-2,67 g / cm3
Ikwirakwizwa: 91.8%
Igipimo cyangirika: 1.5325 (umuhondo)
Ubushyuhe bukabije: ≤ 370 ° C.
Kworoshya ubushyuhe: ≥ 920 ° C.
Imbaraga zunamye: MPa 240–300
Ubushyuhe bwo gukora cyane: 550 ° C.
Umuvuduko ukabije: 1Mpa-32.0Mpa
Ingano
ikirahure cyo kureba: diameter: 8mm-300mm
Ikirahure cyo kureba urukiramende: 8mm * 8mm-300mm * 300mm
Ikirahure cyerekana umurongo ikirahure: Uburebure bwa 400mm
Umubyimba: 2mm-40mm
*Ikirahuri cya Quartz
Ikirahuri cya Quartz kubireba uruziga cyangwa ikirahure cyo kureba
Mubisanzwe, ikirahuri cya quartz cyahujwe na quartz nikoreshwa cyane mubikorwa byinganda nibikoresho byo murugo.ni ikirahuri kigizwe na silika hafi ya yose muburyo bwa amorphous, ni ubuziranenge bugera kuri 99.9% ukurikije ibisabwa.
Ibyiza
Ingingo yoroshye ni 1730 ℃, ubushyuhe bwigihe kirekire bwakazi 1100 ℃, ubushyuhe bwigihe gito bwakazi 1400 ℃
Shira ubushyuhe: gukuramo ikirahuri kuva 1100 ℃ itanura mumazi 20 ℃, nta gucika inshuro eshatu.
Itumanaho rigaragara ryohereza rirenze 93%.
Kurwanya ruswa: ikirahuri cya quartz kirashobora gukora muri acide nyinshi hamwe na alkaline
Synthetic Quartz Silica na Infrared Optical Quartz byombi bikoreshwa nkikirahure cyiza.
Ibipimo:
Umutungo Indangagaciro
Ubucucike 2.2 × 103 kg / m3
Gukomera 5.5 - 6.5 Igipimo cya Mohs 570 KHN 100
Gushushanya Imbaraga za Tensile 4.8 × 107 Pa (N / m2) (7000 psi)
Igishushanyo Imbaraga Zikomeretsa Zirenze 1.1 x l09 Pa (160.000 psi)
Modulus nyinshi 3.7 × 1010 Pa (5.3 × 106 psi)
Modulus Rigidity 3.1 × 1010 Pa (4.5 × 106 psi)
Modulus yumusore 72GPa (10.5 × 106 psi)
Ikigereranyo cya Poisson 0.17
Coefficient yo kwagura ubushyuhe 5.5 × 10 -7 cm / cm • ° C (20 ° C-320 ° C)
Ubushyuhe bwumuriro 1.4 W / m • ° C.
Ubushyuhe bwihariye 670 J / kg • ° C.
Ingingo yoroshye 1683 ° C.
Ingingo ya Annealing Ingingo 1215 ° C.
Ingingo ya 1120 ° C.
Kurwanya amashanyarazi 7 × 107 ohm cm (350 ° C)
Ibyiza bya dielectric (20 ° C na 1 MHz)
Guhoraho 3.75
Sonic Attenuation iri munsi ya 11 db / m MHz
Ihinduka ryemewe (700 ° C) (cm3 mm / cm2 cm cm ya Hg)
Helium 210 × 10-10
Hydrogen 21 × 10-10
Gutegeka 17 × 10-10
Imbaraga 5 × 107 V / m
Gutakaza Ibintu Bitarenze 4 × 10-4
Ikintu cyo Gutandukana kiri munsi ya 1 × 10-4
Ironderero ryo kugabanuka 1.4585
Kubaka (Nu) 67.56
Umuvuduko wijwi-Shear Umuhengeri 3.75 × 103 m / s
Umuvuduko wijwi / Kwiyunvira Umuhengeri 5.90X103 m / s
Neon 9.5 × 10-10
Gusaba:
Ikirahure cyo kureba
Ikirahure cyo kureba


text:
Uyu munsi mu Ivanjili, Yezu Kristu yagarutse ku myitwarire dukwiye kugira ngo Isengesho ritugirire akamaro: «Igihe musenga ntimugasukiranye amagambo nk’abatazi Imana, bibwira ko amagambo menshi ari yo atuma bumvwa neza. Ntimukagenze nka bo; kuko So azi neza icyo mukeneye na mbere y’uko mukimusaba». (Mt 6, 7-8.
) Isengesho ntabwo rihabwa agaciro n’ingano y’amagambo tuvuga, ahubwo rigira ireme bishingiye ku buryo umutima wacu twaweguriye Imana, no ku buryo twashyize amizero mu Mana Umubyeyi wacu.
1. Isengesho ryacu rigomba kuba rizira uburyarya.
Isengesho rizira uburyarya ni isengesho rijyana n’umutima wegukiye Imana, isengesho rijyana n’umutima wiyemeza guhinduka kandi wanga ikibi: “Mwebwe abakunda Uhoraho nimwange ikibi, kuko. Uhoraho amenya ubuzima bw’abayoboke be” [Zab 97 (96), 10ab. Imana izi neza icyo dukeneye, kuko ari umubyeyi udukunda, niyo mpamvu tugomba kuyisingiza no kuyishimira. Isengesho ryacu rero rigomba kurangwa n’ibi bikurikira:
- Umutima urangwa n’urukundo n’ubutungane: Isengesho ryacu rigomba kudukomezamo urukundo rw’Imana na bagenzi bacu, kandi rikadukuzamo inyota y’ubutungane: “Urukundo rwanyu ruzire uburyarya. Ikibi kibashishe mugihunge, naho icyiza mukihambireho.” (Rm 12, 9)
- Umutima uzirikana Ijambo ry’Imana kandi ukora ugushaka kw’Imana: Isengesho ryacu rigomba gushingira ku Ijambo ry’imana kandi rikajyana no gukora ugushaka ku Imana mu buzima bwacu: “Umbwira wese ngo ‘Nyagasani, Nyagasani, si we uzinjira mu ngoma y’ijuru, ahubwo ni ukora ibyo Data uri mu ijuru ashaka'(…). Nuko rero, umuntu wese wumva ayo magambo maze kuvuga, kandi akayakurikiza, ameze nk’umuntu w’umunyabwenge wubatse inzu ye ku rutare” (Mt 7, 21. 24)
- Umutima usingiza kandi ushimira Imana: Isengesho ryacu rigoma kurangwa no gusingiza Imana no kuyishimira, kuko itwitaho ikaduha ibyo dukeneye: “Mujye mushimira Imana mu mitima yanyu, muyiririmbira Zaburi, ibisingizo n’izindi ndirimbo mubwirijwe na Roho Mutagatifu” (Kol 3, 16c)
2. Urugero rw’Isengesho rya Dawe uri mu Ijuru
Yezu kristu araduha urugero rw’isengesho, isengesho rya “Dawe uri mu Ijuru”, aho dusenga twita Imana umubyeyi wacu. Ibyo dusaba Imana bikubiye mu ngingo zirindwi tugiye kuzirikanaho. Mu isengesho, mujye musenga mugira muti:
- Dawe uri mu ijuru: Yezu Kristu yaduhishuriye ko Imana ari Data, ko ari umubyeyi udukunda, kandi uduha ibintu byiza kurusha ababyeyi bacu ba hano ku isi: “Mbese ni nde muntu muri mwe, umwana we yasaba umugati akamuhereza ibuye? Cyangwa se, yamusaba ifi, akamuhereza inzoka? Niba rero mwebwe n’ububi bwanyu muzi guha abana banyu ibintu byiza, So uri mu ijuru azarushaho ate guha ibyiza abamusabye?” (Mt 7, 9-11)
- Izina ryawe ryubahwe: Mu isengesho ryacu, tugomba kwibuka ko Izina ry’Imana ari Ritagatifu, ni izina rikwiye kubahwa no gusingizwa . Itegeko rya kabiri mu mategeko y’Imana ridusaba kuryubaha: “Ntuzavuge izina ry’Uhoraho Imana yawe mu bintu by’amanjwe, kuko Uhoraho atazareka guhana uzaba yaravuze izina rye mu bintu by’amanjwe.” (Ivug 5, 11; Iyim 20, 7)
- Ubwami bwawe nibuze: Mu isengesho ryacu tugomba guharanira ko Ingoma y’Imana yogera hose. Nibwo butumwa bwa Yezu hano ku isi, kandi ni bwo butumwa yaduhaye: “Aho munyura, muvuge ko Ingoma y’ijuru yegereje…” (Mt 10, 7). Gusaba ko Ingoma y’Imana iza ku isi, bijyana n’ubutumwa bwo kuyogeza hose.
- Icyo ushaka gikorwe mu nsi nk’uko gikorwa mu ijuru: Isengesho ryacu rijyana n’uko dukora ugushaka kw’Imana. Gukora ugushaka kw’Imana bitugira abana b’Imana n’abavandimwe ba Yezu Kristu: “Kuko ukora icyo Data wo mu ijuru ashaka wese, ni we muvandimwe wanjye, na mushiki wanjye na mama.” (Mt 12, 50; Mk 3, 35; )
- Ifunguro ridutunga uriduhe none: Mu isengesho ryacu dusaba ko Imana itubeshaho, ikaduha ifunguro ridutunga buri munsi. Iryo funguro si iry’umubiri gusa, ni n’irya roho. Tujye twibuka ko n’ifunguro rya roho ari ngombwa, kuko “haranditse ngo Umuntu ntatungwa n’umugati gusa, ahubwo atungwa n’Ijambo ryose rivuye mu kanwa k’Imana.” (Mt 4, 4)
- Utubabarire ibicumuro byacu, nk’uko natwe tubabarira abaducumuyeho: Isengesho ryacu rijyana no kubabarira abandi, kandi uko twifuza kubabarirwa tukababarira n’abandi: «Koko nimubabarira abantu amakosa yabo, So wo mu ijuru na We azabababarira ayanyu. Naho nimutababarira abantu, na So ntazabababarira amakosa yanyu. » (Mt 6, 14-15). Uko Imana itubabarira natwe tugomba kubabarira abandi (Mt 18, 20-35)
- Ntudutererane mu bitwoshya, ahubwo udukize ikibi: Isngesho ryacu rituma Imana iturinda mu bishuko duhura nabyo mu buzima bwacu. Mu ntege nke zacu, ikibi kiratuganza, ariko tuzi ko Imna itadutererana, iyo tuyitabaje mu isengesho ryacu iradufasha, ibigirishije Roho wayo: “Bityo, ni ko Roho atabara intege nke zacu, kuko tutazi icyo twasaba uko bikwiye, maze Roho ubwe akadutakambira mu miniho irenze imivugire. Kandi Nyir’ugusuzuma imitima akaba azi icyo Roho yifuza, kuko atakambira abatagatifujwe ku buryo buhuje n’Imana” (Rom 8, 26-27)
3. Ibigwi bya Eliya bigaragaza uburyo Isengesho rye ryanyuze Imana
Twumvise Mwene Siraki atubwira ibigwi bya Eliya, tumaze iminsi tuzirikana ubutumwa yakoze. Twumvise uburyo Isengesho rye ryakiriwe, igihe asabira umwana wa wa mupfakazi w’i Saleputa, maze Imana ikazura uwo mwana wari wapfuye. Turibuka igihe ahiga n’abahanuzi ba cya kigirwamana Behari, n’uburyo Imana yumvise isengesho rye ikamanura umuriro igatwika igitambo, mu gihe abahanuzi ba Behari bari biriwe basenga ntibagire icyo baronka.
Mu Isengesho ryacu turangamire Imana n’umutima utaryarya nka Eliya, kandi tugenze nka Yezu, turangamira Imana Data, kandi dukora ugushaka kwayo, nka We.
Byateguwe na Padiri Dieudonné UWAMAHORO
Umuyobozi wa Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Muri aya mahugurwa ya Networking Basics uzakuramo ubumenyi bw’ibanze ku byerekeye Networking, aya mahugurwa yagenewe cyane cyane abatangizi muri networking, ndetse nabifuza kwiyibutsa ibya networking mu buryo bworoshye baryiyandikishaho. Harimo ubumenyi bw’ibanze muri networking bwagufasha kugenga no gukora networks ntoya nk’izo muri cyber cafe, ibigo by’amashuri n’ahandi, ukaba wamenya uko ucomekeranya ibikoresho by’ikoranabuhanga nka za mudasobwa, printers, n’ibindi bikavugana, ndetse ukabasha no gushakisha ikibazo cyaba kiri muri network ukagikemura.
Aya mahugurwa ateguye mu buryo bwa video za HD bwerekana neza ibyo ubwirwa byose kugirango urusheho kubisobanukirwa kurusha uko waba ubibwirwa gusa, icyo ubwiwe cyose uranacyerekwa.
UKO WARYIGA
Waryiga aho waba uri hose kw’isi wifashishije igikoresho cy’ikoranabuhanga nka mudasobwa, telefone cg Tablet birimo interineti (Ekara nini nkiya mudasobwa niyo ibigaragaza neza). Kuko rero riteguye mu Kinyarwanda bigusaba no kuba wumva ikinyarwanda gisanzwe cyo kuvuga kugirango usobanukirwe ibyigishwamo. kandi waryigira igihe cyose ushatse kugeza urirangije neza, ndetse iyo ugize ikibazo urabaza ugasubizwa.
UZARANGIZA UZI:
– Umumaro w’ibikoresho by’ingenzi bikoreshwa muri Networking
– Uburyo butandukanye wacomekeranya ibikoresho by’ikoranabuhanga bikabasha koherezanya ubutumwa
– Amahame y’ingenzi muri Networking (Fundamental Networking Ports & Protocols)
– Udukoresho dutandukanye wakwifashisha ukemura ibibazo bya Network
– N’ibindi byibanze muri Networking
ICYO BYAKUMARIRA:
-Ubumenyi bwa Networking burakenewe cyane kw’isoko ry’umurimo na companies z’itumanaho nka MTN, TIGO n’izindi, ndetse company (Ibigo by’amashuri, banks, etc…) nyinshi kuri ubu zisigaye zikenera gukoresha amamashini menshi, bityo bisaba umuntu ufite ubumenyi bwa networking ubafasha kuzihuza no gucunga imikoranire yazo neza.
-Wabasha kwikorera cyber cafe ukamenya uko uyigenga mu buryo bworoshye, cg se ukaba wakora mu y’abandi kuko waba ufite ubumenyi bwo gukoramo ibyo bifuza.
-Uhabwa seritifika y’aya mahugurwa wakongera kuri CV yawe igihe uri gusaba akazi ko gukora Networking mu bigo bikeneye iyo serivise, yaba ibyigenga cg ibya leta.
Course Features
- Lectures 50
- Quizzes 10
- Duration 4 hours
- Skill level All levels
- Language Kinyarwanda
- Students 24
- Certificate Yes
- Assessments Yes
-
INTANGIRIRO
-
IBIKORESHO BYA NETWORKING
-
NETWORK TOPOLOGY
-
IBYICIRO BYA NETWORKING
-
NETWORK PROTOCOLS
-
IBYIBANZE KURI TCP/IP
-
TCP/IP na OSI LAYERS
-
Protocols na Ports bikoreshwa cyane
-
TCP/IP Troubleshooting Tools
-
INTERNET TIERS
-
WIRELESS
-
UMUSOZO
-
Janvier HABAKWIZERA
4 starsThis course is helpfull as a begginer.


text:
Umuhango wo kwizihiza umunsi w’umuganura ku rwego rw’Akarere wabereye mu Murenge wa Rongi.
Uyu munsi kandi wahuriranye n’ubukangurambaga inzego zashyize muri gahunda yo kwigisha Imiryango yabanaga mu buryo butemewe n’amategeko yemera gusezerana hubahirijwe amategeko.
Iyo miryango irimo abari bamaze imyaka babana muri ubu buryo bunyuranije n’amategeko agenga abashakanye mu Rwanda.
Umunyamabanga Nshingwabikorwa w’Umurenge wa Rongi, Nsengimana Oswald yavuze ko iyo imiryango ibanye muri ubu buryo bikurura amakimbirane bigatuma hari abikubira imitungo bikagira ingaruka mbi ku muryango wose.
Ati “Kubana mu buryo butemewe nk’ubwo aba bemeye gusezerana bari basanzwemo gutuma bamwe bacana inyuma, abandi ntibubahane bigakurira amakimbirane ashobora kuviramo bamwe kwicana.”
Nsengimana yavuze ko abagera kuri 32 bemeye bagiranye amasezerano y’ ivanga mutungo rusange, Umuryango umwe wiyemeza kuvanga umutungo muhahano.
Umuyobozi w’Akarere ka Muhanga Kayitare Jacqueline wari Umushyitsi mukuru, yasabye imiryango yasezeranye kubana mu mahoro, kumenya kubabarirana mu gihe hari umwe wakosheje akemera gusaba imbabazi.
Ati “Ndabasaba kwirinda icyo ari cyo cyose gishobora kuzana amakimbirane mu muryango kuko bigira ingaruka mbi ku muryango wose.”
Muri uyu munsi w’Umuganura kandi Ubuyobozi bw’Akarere bwashimiye Imiryango 38 yabanaga mu makimbirane ikemera guhinduka ubu ikaba ibanye mu mahoro.
Kayitare n’abandi bayobozi bari kumwe baganuje abana, babaha indyo yuzuye mu rwego rwo kubatoza umuco wo kurwanya imirire mibi, banahabwa amata.
Kayitare yibukije abari aho akamaro k’Umuganura n’impamvu washyizweho, ababwira ko Umuganura uri mu bigize umuco w’abanyarwanda aho bamurikaga ibyo bejeje bakaganuza n’abatagize amahirwe yo kweza.
MUHIZI ELISÉE / UMUSEKE.RW i Muhanga


text:
Ku wa 5 w’icya 3 Gisanzwe C, 01/02/2019
Amasomo: 1º. Heb 10,32 -39; Zab 37 (36), 3-.23-24.39-40; Mk 4, 26-34.
1.Twibuke uko twatangiye inzira y’Urumuri
Kuri uyu munsi, isomo rya mbere ridufashije kwibuka uko twatangiye inzira yo gukurikira Yezu Kirisitu. Yego ababatijwe benshi basa n’abagendeye mu murongo w’ababyeyi babo nta no kwirirwa batekereza ku cyo bahamagariwe ku giti cyabo. Hari ubwo umuntu arangwa n’ukwemera kugendera mu kamenyero nta kwibaza byinshi. Icyo gihe ibyo akora n’ibimuranga byose nta kidasanzwe abibonamo kuko aba ariho akurikije uko abamukuriye babaho. Icyo gihe ukwemera kwe gusa n’umwambaro usanzwe nta mwihariko wawo. Nyamara rero hari igihe umuntu yinjirwamo n’impumeko idasanzwe agakanguka rwose maze ubuzima bwe bukagira umurongo mushya. Ibyo ni byo twita guhura na Yezu Kirisitu ku giti cyawe. Umuntu usanzwe ukurikiza ibyo abandi bamutoje, iyo ahuye na Yezu Kirisitu ku buryo bw’umwihariko arushaho gusobanukirwa n’Inkuru Nziza. Atangarira ukuntu yabaga mu bintu asa n’upfa kugenda gusa nyamara ubu ubuzima bwe bukagira indi ntumbero n’umutima we ugacengerwa n’urukundo rwa Yezu Kirisitu yari yarakurikiye gusa byo kwigana abandi bose.
- Si inzira ya gihogere
Iyo nzira y’ishya rihanitse y’ubukirisitu ntikundira bose. Isi igendera muri rusange mu muhanda wa gihogera. Igihe Yezu Kirisitu atangiye kwigisha, benshi mu bamukurikiye bumvaga inyigisho ze zicengera imitima. Yego hari na benshi bamunnyegaga cyane cyane abari ibikomerezwa icyo gihe, abami, abaherezabitambo n’abigishamategeko. Ariko rero, aho Yezu amariye kuzuka, abemeye kumukunda no kumukurikira bagaragayeho ububasha budasanzwe ku buryo ibyo mu isi ntacyo byari bikibabwiye cyane. Bumvaga nta kintu na kimwe cyabarangaza, cyatuma batizera kuzabana na Yezu Kirisitu mu ijuru. Ni yo mpamvu bigishije mu izina rya Yezu kandi bayobowe na Roho Mutagatifu maze abemera bakagenda bagwira buri munsi.
- Inzira y’abatagamburuzwa
Byabagendekeye bite mu ikubitiro? Batangiye gutotezwa. Abanangiye bakanga kwemera Yezu batangiye gutoteza abemera. Ariko abo bemera kuko batabikeshaga imbaraga zisanzwe za muntu nta kintu na kimwe cyabasubije inyuma. Ibaruwa yandikiwe Abahebureyi, uyu munsi yatwibukije uko abo bavandimwe babayeho bakimara kwakira Urumuri rwa Yezu Kirisitu: Ngo barwanye intambara ikomeye kandi ibabaje. Barashungerewe. Baratutswe baratotezwa. Abari mu duce dutekanye bakurikiraga amakuru y’abandi bavandimwe batotezwaga. Bifatanyije n’abagirirwaga amarorerwa. Basangiye ububabare n’abafunzwe. Bakunze no gusahurwa ibyo bari batunze bagasigariraho rwose. Ariko uko ababisha babasahuraga ibyabo ni ko batacogoraga mu kurangwa n’ibyishimo kuko bari bazi neza ko hariho ubundi bukungu buzahoraho iteka bagabiwe.
- Ni yo nzira ya none
Iyo mibereho y’abakirisitu ba mbere nikomeze itumurikire muri bihe turimo. Hirya no hino hari abakirisitu batotezwa. Tujye twihatira kubasabira. Tujye dusabira kandi n’abanzi b’ibyiza bya Nyagasani. Tujye tubasabira guhinduka bashya. Ijwi rya Yezu Kirisitu rigera hose. Rishobora gukingura imitima ya ba rutare. Ni yo mizero dufite. Duhore dusabira abo twahuriye kuri iyi si muri ibi bihe kugira ngo rwose bareke gushyira amizero yabo mu byisi bihita.
Abakirisitu ba mbere nibatubere urugero. Amizero yacu ntagacogore. Duhore dusabirana ubutwari buzadufasha kuzuza ugushaka kw’Imana no kuronka ibyiza idusezeranya. Twemere ijambo twabwiwe natwe twumve ko koko tutari “abantu bo gutezuka ngo bitume tworoma”. Twemere ko “turi abantu bafite ukwemera kuzaduhesha uburokorwe”. Duharanire gutera imbere mu kwemera kugira ngo imitego y’isi tuyinyugushure itaratubashukana. Imbuto ibibwa buri munsi nikomeze ikure mu mitima y’abantu b’iki gihe bazabe abahamya ba Kirisitu koko bahumurize impabe tubona hirya no hino.
Yezu Kirisitu asingizwe. Umubyeyi Bikira Mariya aduhakirwe. Abatgatifu badusabire kuri Data Ushoborabyose.
Padiri Cyprien Bizimana


text:
HEECHI Imizabibu Nicotine HNB Ibiti by'ibyatsi
Ibicuruzwa birambuye
Parameter
Ibicuruzwa
Ibisobanuro
Uzabona uburyohe bumwe hamwe nuburakari busanzwe.Uburyohe buzagutera rwose gushaka byinshi hanyuma uvuge ngo "Aha!Nzi uburyohe ”.
Imizabibu ni ubwoko bwimbuto, imbuto zimbuto, imbuto zitukura, zisharira, zisharira, zisharira.Imizabibu ikungahaye cyane kuri vitamine C, n'ibindi, kandi ni imbuto irimo isukari nke.Uzwi cyane no kugabanya ibiro.Duhuza imizabibu n'ibikomoka ku bimera kugirango dukore icyatsi kibisi gifite impumuro idasanzwe.Birakwiye kugerageza kubashyitsi bakunda kugiti cyabo kandi kidasanzwe.
Hariho ibimenyetso byinshi byerekana ko "gukoresha e-itabi bishobora gutuma umuntu aterwa na nikotine kandi E-itabi rishobora kongera ibyago byindwara zimwe na zimwe mugihe kirekire, ariko ibyago biri munsi y itabi. Kubwibyo, Guhindura rwose itabi ukajya kuri e- itabi rishobora guteza imbere ubuzima bw'ingingo nyinshi mu mubiri. "
Icyakora, OMS yavuze ko ubushakashatsi buherutse gukorwa bwerekanye ko gukoresha itabi icyarimwe na e-itabi bishobora gutera umuvuduko ukabije wa okiside ndetse bikongera ingaruka ku buzima bw’umutima.Cyangwa ibyo gukoresha kabiri ntabwo byemewe.
Usibye ibyo, raporo ya OMS ifite kandi ibyifuzo ku bihugu biteganya kugenzura e-itabi.Ibi birimo gusaba amasosiyete ya e-itabi kugenzura imiyoboro ikwirakwizwa, harimo kugurisha kumurongo, no kubahiriza byimazeyo kugura byibuze hamwe na politiki yimyaka.
Izina ryibicuruzwa: HEECHI Imizabibu Nicotine HNB Ibiti byatsi
Uburyohe: Imbuto
Ibigize: Grabules y'ibyatsi, ibimera karemano, imboga za Glyverol, Propylene Glycol, umunyu wa Nikotine.
Nikotine: 2mg
Ubushyuhe bwo gukora: 280 ° C ~ 320 ° C.
Ubushyuhe bwo kubika: Gumana ubushyuhe bugera kuri 4 ° C n'ubushuhe kuri 60%.
Gupakira: ikarito 1 = paki 10 = inkoni 200
Puffs: Kurenga 15
Uburemere / Ikarito: 0.23kg
Icyifuzo cyingenzi: Birabujijwe abagore batwite, abagore bonsa, nabana
Icyemezo: TPD, FDA (KUBONA ibiryo), JRFL
Gusaba: Koresha Ubushyuhe ntibutwike ibikoresho byo gushyushya


text:
Kuri uyu wa Mbere tariki ya 31 Mutarama 2022, Minisiteri y’Ibidukikije ibinyujije mu kigo cy’Igihugu cyo Kubungabunga Ibidukikije (REMA) yatangije Rwanda Cooling Initiative’s Green On-Wage (R-COOL GO), gahunda izafasha abaturarwanda kubona ibikoresho bikonjesha bizigama umuriro kandi bitangiza ikirere.
Abakozi bujuje ibisabwa, baba bakora mu nzego za Leta cyangwa abikorera, bashobora gusaba inguzanyo muri banki ziri muri iyi gahunda, bakabasha kugura ibikoresho bishya bikonjesha byujuje ubuziranenge bwashyizweho na Minisiteri y’Ibidukikije binyuze mu Kigo cy’Igihugu cyo Kubungabunga Ibidukikije (REMA), ku bufatanye n’Umushinga w’Ishami ry’Umuryango w’Abibumbye ryita ku Bidukikije witwa United for Efficiency (U4E) n’ikigo cyitwa Basel Agency for Sustainable Energy.
Kuri ibi, Umuyobozi Mukuru wa REMA, Juliet Kabera yagize ati: “Ibikoresho bikonjesha kandi bihendutse ni ingenzi mu gutuma Abanyarwanda bagira ubuzima buzira umuze. N’ubwo dushishikariza abantu gukoresha uburyo bwo gukonjesha karemano usanga n’ubundi ikoranabuhanga mu gukonjesha rikenewe. Uyu munsi, tunejejwe no gutangiza ku mugaragaro uburyo bushya bwo kubona ibikoresho bikonjesha bizigama umuriro kandi bitangiza ikirere”.
Umuyobozi Ushinzwe Ibikorwa by’Umushinga U4E, Brian Holuj avuga ko gahunda yo gufasha abaturarwanda kubona ibikoresho bikonjesha bizigama umuriro ; “ari umusaruro wo guhuriza hamwe ubumenyi n’ubushobozi bw’inzego za Leta, ibigo by’imari, abacuruzi, sosiyete sivile n’abafatanyabikorwa mu iterambere, yaje ije kwihutisha gahunda yo gukwirakwiza ku isoko ibikoresho bikonjesha bigezweho kandi bikaboneka ku giciro giciriritse.”
Ibi kandi bishimangirwa n’Umuyobozi Mukuri w’Ikigo BASE, Daniel Magallon, wateruye agira ati: “R-COOL GO irerekana ko u Rwanda ari Igihugu kiza ku isonga mu gushyira mu bikorwa imishinga y’ubucuruzi igezweho ifasha Abanyarwanda kugabanya amafaranga bakoresha bagura umuriro w’amashanyarazi no kuzamura ubukungu bw’urugo binyuze mu gukoresha uburyo bwo gukonjesha bubafasha kuzigama”
Daniel Magallon yakomeje agira ati: “Inzego nka REMA, EnviroServe, Banki ya Kigali na GT Bank zatanze urugero rwiza mu gukemura ibibazo by’imihidagurikire y’ikirere mu Gihugu. Iyi gahunda dutangije none iragaragaza imikoranire y’inzego za leta n’abikorera mu gukemura ibibazo bibangamira iterambere ry’abaturage. UNEP, U4E na BASE dutewe ishema no gukorana n’izo nzego no kugira uruhare muri izi mpinduka.”
Gahunda yo gufasha abaturarwanda kubona ibikoresho bikonjesha bizigama umuriro izwi nka R-COOL GO ni gahunda izafasha abakozi bahembwa buri kwezi guhitamo firigo cyangwa n’ibyuma bitanga ubuhehere mu nyubako (ACs) banyuze muri banki bakorana, aho uwujuje ibisabwa azahabwa igikoresho yahisemo. Uwahawe inguzanyo yo kugura ibyo bikoresho ashobora kwishyura mu gihe kingana cyangwa kitageze ku mezi 36.
Uretse ibyo, mu rwego rwo gushishikariza abakiriya kureka gukoresha ibikoresho bikonjesha bya kera bitwara umuriro mwinshi, hateganyijwe gahunda y’umufuragiro wa 15% uzahabwa umuntu wese ugaruye igikoresho gishaje yakoreshaga muri EnviroServe.
Ku ikubitiro, Banki ya Kigali (BK) na Guarantee Trust Bank (GT Bank) ni zo banki zatangiranye n’iyi gahunda, naho abacuruzi nka Hotpoint Rwanda, Akagera Business Group Africa (ABG), Alien Technologies na Denmar Ltd ni bo babimburirye abandi. Ibiganiro mu kureshya ibindi bigo by’imari n’abacuruzi birarimbanyije.
Itangizwa rya R-COOL GO ni intambwe y’ingenzi mu gushyira mu bikorwa intego z’iterambere rirambye zishingiye kuri gahunda ngari y’Igihugu yo gukonjesha [National Cooling Strategy] yashyizweho nk’uburyo bwihariye bwo kugenzura ishyirwa mu bikorwa by’amavugurura ya y’amasezerano ya Montreal yabereye i Kigali mu mwaka wa 2016.


text:
Uru rwicyekwe rwatumye n’abatari barigeze bagira uruhare muri Jenoside bahungira muri Repubulika Iharanira Demokarasi ya Congo bakurikiye interahamwe, ingabo za FAR n’abari bagize Guverinoma y’Abatabazi yashyize mu bikorwa Jenoside yakorewe Abatutsi.
Uku kwicyeka no gutinya ko ingabo zahoze ari iza RPA zizihorera byageze no kuri Bariho Lambert wari ufite imyaka 12 mu 1994 ubwo Jenoside yakorwaga.
Mu kiganiro IGIHE iherutse kugirana na Amb. Igor César, Rev. Antoine Rutayisire na Lambert Bariho, kuri « Ndi Umunyarwanda » mu Mujyi wa Hannover mu Majyaruguru y’u Budage, Bariho yavuze ko we akura yasanze ibintu by’amoko byeze ndetse agaterwa ishema no kuba yarisanze ari Umuhutu, kuko yabonaga ari byo byiza agendeye ku itotezwa Abatutsi bakorerwaga.
Ati “Ndibuka ko kubera navutse amateka yaranyise Umuhutu ari ibintu nari nishimiye cyane, bitewe n’uko babasobanuraga nareba amazuru mfite nkumva ndakomeye kubera ko aricyo cyari kiri imbere, ntabwo Ubunyarwanda aribwo bwari buri imbere.”
Jenoside yakorewe Abatutsi iba, umuryango wa Bariho wari utuye mu yahoze ari Cyangugu (ubu ni mu Karere ka Nyamasheke).
Nubwo yari muto, Bariho avuga ko ibyabaye byose yabibonaga.
Ati “Jenoside iba ntabwo nari mukuru cyane ariko narakurikiranaga nkamenya ibiba kuko nari mfite imyaka 12, yewe na mbere yayo nari mu ishuri nkareba uko ibintu bimeze, ukabona ko ibintu bitameze neza na gato. Jenoside ibaye rero abantu barapfuye, abantu barishwe njye nari muri ‘zone turquoise’ ndetse nasubiye kwiga mu gihe cya Jenoside kuva muri Gicurasi kugera muri Nyakanga.”
Bariho wigaga i Kibogora yavuze ko ubwo yasubiraga ku ishuri yasanze, imiryango y’Abatutsi bari batuye hafi y’ishuri ryabo yose yarishwe ndetse n’inzu zarasenywe.
Ati “Nyuma yaho rero nasubiye kwiga i Kibogora, nsanga wa musozi ishuri ririho abantu bose nari nzi bamwe bari abafotozi abandi bari abakozi bakora ibintu bitandukanye inzu zabo nzizi nsanga bazishyize hasi, barishwe, icyo gihe n’imirambo yari ikigaragara hirya no hino.”
Ntabwo numvaga ko Inkotanyi zitazihorera
Nyuma ya Jenoside yakorewe Abatutsi, Bariho ni umwe mu Banyarwanda babarirwa muri za miliyoni bafashe inzira bahungira muri Repubulika Iharanira Demokarasi ya Congo icyo gihe yitwaga Zaire.
Bariho avuga ko yahunze atari uko yagize uruhare muri Jenoside ahubwo yabitewe n’uko atiyumvishaga ko Inkotanyi zishobora kubabarira Abahutu nyuma yo kubona ibyo bamwe bari bamaze gukora mu gihugu.
Ati “Nubwo nari muto, ntabwo niyumvishaga ko haba harishwe abantu bangana gutyo ngo Inkotanyi nk’uko bazivugaga zize zifate ubutegetsi zisange benewabo barishwe zireke kwihorera, ibyo sinabyumvaga ku ruhande rumwe.”
Yakomeje avuga ko ikindi cyatumye ahunga ari icengezamatwara ryaharabikaga Inkotanyi zibagaragaza nk’abagome.
Ati “Ariko ikirenze kuri ibyo hari hariho n’icengezamatwara ryo kuvuga ko iyo bagufashe uri umwana w’umuhungu batakwica bisanzwe, bafite uburyo bakwica byihariye kandi bwo kukubabaza, nkumva rero ntabwo bizakunda.”
Ibyo byose ni byo byatumye Bariho wari umwana muto afata icyemezo cyo guhunga asize ababyeyi be mu Rwanda.
Ati “Ibyo ni byo byatumye mpunga, ntabwo nahunze kuko ababyeyi batubwiye ngo duhunge, twabataye no mu Rwanda ahubwo nahunze kubera ibyo numvaga, kubera ibyo nari narabonye ndavuga ngo ‘nta kuntu aba bantu bagera muri iki gihugu ngo babarire uwitwa Umuhutu kandi nkurikije ibyari byarabaye, ibyo bituma duhunga dusize ababyeyi.”
Iri cengezamatwara ryo guharabika Inkotanyi ryakomereje no mu nkambi z’impunzi muri Congo. Ibintu Bariho yemeza ko byatumaga benshi badataha kandi ubuyobozi bw’u Rwanda butarasibaga kubereka ko ntacyo bazaba.
Ati “Muri Congo naho iryo cengezamatwara ryarakomeje nk’ibisanzwe, ni nayo mpamvu nubwo bakanguriraga abantu gutaha, ntabwo njye nigeze ntaha kuko naravugaga nti ‘Ntabwo najya muri kiriya gihugu kubera ko ngezeyo nanjye ndabizi nakwicwa.”
Natashye nanga ko nzaba umuzimu w’umugwagasi
Mu 1996 ubwo Ingabo z’u Rwanda zajyaga muri Congo gucyura impunzi, Bariho avuga ko ari mu Banyarwanda bahungiye hirya mu mashyamba ndetse benda kugera hafi y’ahitwa Tingitingi.
Ati “Mu 1996 intambara iteye muri RDC twarirutse tujya mu mashyamba tugera iyo hirya za Walikare hafi y’ahazwi nka Tingitingi, hanyuma tuza kugera aho dusanga hose batugose. Tubonye batugose tubura uko tubigenza twicara hamwe tujya inama nk’umuryango turavuga tuti ‘ese tugume aha? Ni ugupfa, ese dutahe? N’ubundi baratwica, bigende bite?”
Bariho yavuze ko we n’abandi bari kumwe bafashe icyemezo cyo gutaha mu Rwanda atari uko bumvise ko ntacyo bazaba ahubwo ari ukwanga ko n’ubundi bazapfira muri Congo bakazavamo abazimu b’abagwagasi bazajya batera imiryango yabo.
Ati “Twiyemeza gutaha kubera imyizerere yacu nk’Abanyarwanda ivuga ngo iyo umuntu aguye kure y’iwabo umuzimu we witwa umugwagasi kandi ajya atera bene wabo.”
“Twiyemeza gutaha atari uko tuje dufite ibyiringiro by’uko batwakira ariko ari ukuvuga ngo ‘nta kuntu Jenoside yaba yarabaye ngo babone umwana w’Umuhutu bamwakire, icya kabiri batubwiye nyine ko ari abagome, batubwiye ko ntawe ubizera’.”
Bariho avuga ko nubwo yahungaga Inkotanyi yarinze ajya muri Congo atarazibona amaso ku maso.
Kuwa 30 Ukuboza mu 1996 nibwo Bariho yatangiye urugendo rugaruka mu Rwanda, ariko adafite icyizere cy’uko n’ubundi azabaho.
Ku wa 14 Mutarama mu 1997 nibwo Bariho yakandagiye mu Rwanda atungurwa n’uburyo yakiriwe.
Ati “Ndibuka ku wa 14 Mutarama mu 1997 nibwo twambutse umupaka badushyira mu nkambi y’ahitwa i Nyarushishi muri Rusizi baduha ibyo kurya hanyuma bati abatuye hafi mushaka mwanataha kuko imodoka ntabwo ziri kuboneka.”
Kugira ngo Bariho ave muri iyi nkambi agere iwabo byamufashe iminsi itatu bitewe n’uko n’ubundi yari yananiwe, ageze mu nzira yahuye n’umugabo wari uziranye na se amuha 1500Frw ayaguramo ibyo kurya n’inkweto (kamambiri) yagiye atizanya na bagenzi be (buri wese yazambaraga iminota 15) kugeza ageze iwabo kuko bose ibirenge byari byarabyimbye batabasha gukandagira.
Bariho avuga ko akimara kugera mu rugo yabaswe n’ingeso y’ubusinzi kuko yanywaga yumva ko ejo n’ubundi azicwa.
Yakomeje agira ati “Icyankozeho ni uburyo bavuze ko abahungutse tujye mu ngando kugira ngo abantu basubire mu mashuri cyane cyane abato. Ndavuga nti ‘ese aho gupfa, batujyanye mu ishuri? Numva bitangiye kunyobera.’”
Nyuma y’aho Bariho yasubiye mu ishuri ariga ndetse yakira agakiza ndetse aba n’umuvugabutumwa ariko akiyumva nk’Umuhutu.
Kurarana n’Umututsi ku gitanda byarananiye
Nubwo Bariho yari amaze kurangiza amashuri yisumbuye ndetse amaze no kubona ntawe uzamwica, yakomeje kubatwa n’uru rwicyekwe kugeza n’aho kurarana n’Umututsi wari wamucumbikiye ku gitanda byamunaniye.
Ati “Muri kaminuza ho habaye ibintu byinshi ariko kimwe nibuka ni uko kurarana ku gitanda n’Umututsi byananiye, angiriye impuhwe ntaha kure bigeze saa Saba z’ijoro ati waje nkagucumbikira noneho abimbwira turi kumwe n’abandi bose banyumvisha uburyo ibyo ambwira byumvikana ariko nabikurura nabishyira muri bya bindi navukiyemo nkavuga nti ‘oya nta kuntu Umututsi yangirira impuhwe, birashoboka ko hari ikintu bapanze nubwo ari umurokore mugenzi wanjye, ndibuka uwo we twaririmbaga no muri korali imwe.”
“Naje kwemera turagenda turarana ku gitanda ariko iryo joro ryose naraye ndeba, mvuga nti ntawe uzi uko biri bugende, yakurura ikiringiti nkavuga nti twara mbone bucyeye, njye sinongere gukurura ngo niyorose.”
Bariho avuga ko kimwe mu bintu byamufashije gukira harimo gahunda ya Ndi Umunyarwanda kuri we afata nk’iyabaye intandaro yo kuzuka kwe.
Kuri ubu, Bariho ni Umunyarwanda uvuga ko abayeho mu gihugu cye yishimye ndetse yanatangiye ibikorwa byo kuganiriza bagenzi be kuri iyi gahunda igamije kumvisha Abanyarwanda ko nta gushyira amoko y’Ubuhutu, Ubututsi n’Ubutwa imbere, ahubwo ari Abanyarwanda, bakwiye gushyira imbere ikizamura igihugu cyabo.


text:
Ayo ni amagambo yatangajwe na Nyiricyubahiro Musenyeri Visenti HAROLIMANA, Umushumba wa Diyosezi ya Ruhengeri, kuri uyu wa kane tariki ya 08 Nzeri 2022, mu gitambo cya Misa yahimbarije muri Paruwasi Katedrali ya Ruhengeri, ubwo kiliziya y’isi yose yahimbazaga umunsi mukuru w’ivuka rya Bikira Mariya, uyu munsi kandi ukaba uhura neza n’umunsi Umwepiskopi wa Diyosezi ya Ruhengeri yakiriyeho ingabire y’Ubupadiri yahawe na Mutagatifu Papa Yohani Pawulo II, ku itariki ya 08 Nzeri 1990, ubwo yari mu ruzinduko rwa gishumba mu Rwanda, aho yahimbarije igitambo cya Misa i Mbare muri Diyosezi ya Kabgayi agatangiramo isakaramentu ry’ubusaseridoti ku ba Diyakoni 31, harimo abanyarwanda 25 n’abandi 6 bo mu gihugu cya Repubulika iharanira Demokarasi ya Kongo.
Bamwe mu banyarwanda bahawe iri sakaramentu kuri uyu munsi harimo Nyiricyubahiro Antoni Karidinali KAMBANDA, Arkiyepiskopi wa Kigali ; Padiri Déogratias NIYIBIZI na Padiri Léopold ZIRARUSHYA ba Diyosezi ya Ruhengeri. Iki gitambo cya Misa Umwepiskopi akaba yagihimbaje akikijwe n’abasaseridoti batandukanye biganjemo abatuye mu rugo rwe n’abakarera ubutumwa kuri paruwasi Katedrale ya Ruhengeri hari n’abihayimana n’abakristu benshi bari bakereye guhimbaza uyu munsi mukuru w’ivuka rya Bikira Mariya ndetse no gushimira Imana kubera isabukuru y’imyaka 32 y’ubupadiri ya Nyiricyuhahiro Musenyeri Visenti HAROLIMANA.
Mu nyigisho ye, Musenyeri Visenti HAROLIMANA yibukije ko guhimbaza umunsi mukuru w’ivuka rya Bikira Mariya ari umusogongero w’ibyishyimo dutegereje nk’imbaga y’abantu mu buzima bw’iteka, yagarutse ku ruhare rukomeye umubyeyi Bikira Mariya yagize mu mateka y’ugucungurwa kwa muntu, maze ahamagarira abakristu bose gukunda no guha umubyeyi Bikira Mariya agaciro akwiye tukamwigana mu kuvuga nkawe karame twemera ko ugushaka kw’Imana gukorwa muri twe, kuko buri wese muri twe Imana yamuremye imufiteho umugambi.
Mu izina ry’abasaseridoti, abiyeguriyimana n’abakristu ba Diyosezi ya Ruhengeri, Nyakubahwa Musenyeri Gabini BIZIMUNGU, Igisonga cy’Umwepiskopi yafashe ijambo yifuriza Umwepiskopi isabukuru nziza, amwifuriza gukomeza kugira imbaraga mu butumwa yahamagariwe, amwizeza ko abasaseridoti, abiyeguriyimana n’abakristu ba Diyosezi ya Ruhengeri badahwema kandi batazahwema kumusabira.
Mu ijambo rya Nyiricyubahiro Musenyeri Visenti HAROLIMANA, yashimiye Imana yamwigombye ikemera kumutorera kuba umusaseridoti ndetse ikagera naho imutorera kuba Umwepiskopi none imyaka 10 ikaba ishize ashikirijwe inkoni y’ubushumba. Umwepiskopi yashimiye abasaseridoti, abiyeguriyimana n’abakristu baje kwifatanya nawe guhimbaza iyi misa aboneraho kubasaba gukomeza kumusabira kugira ngo ashobore gukomeza kurangiza neza inshingano ze zo gukomeza kuyobora imbaga y’Imana ayiganisha aho Nyagasani yifuza. Yagarutse ku kintu gihora kimugaruka mu mutima iyo azirikana ibyishimo yagize kuri uwo munsi harimo inyigisho mutagatifu Papa Yohani Pawulo II yabagejejeho kuri uwo munsi, aho yabibukije ko ingoma y’Imana ituri hafi, buri munsi kandi Umwepiskopi azirikana ibintu bitatu Papa yabibukije bikwiye kuranga umusaseridoti ndetse:
Mu gusoza ijambo rye yongeye gushimira Imana yamutoye kandi akaba kugeza uyu munsi akomeje kuryoherwa no kwishimira ingabire y’ubupadiri. Yabivuze muri aya magambo « Muri iyi myaka 32 ishize ndishimye, nishimiye ubutumwa, nizihiwe no kuba intore ya Nyagasani » yashimiye kandi abantu bose bagiye bamuha ubufasha butandukanye bwatumye akomeza kuryoherwa n’ubusaseridoti aho yatumwe hose haba mu Rwanda no mu mahanga, abasaba gukomeza kumusabira kugira ngo arusheho gukomeza kuryoherwa n’umuhamagaro we.
Isabukuru nziza mubyeyi wacu, Nyagasani akomeze abahunde ingabire n’imigisha y’igisagirane kandi abongerere imbaraga mukeneye kugira ngo mushobore gukenura uko bikwiye ubushyo yabaragije.
TUYISENGE Innocent
Komisiyo y’itumanaho n’itangazamakuru
L’Atelier de l’Economat Général de Ruhengeri est une enseigne rwandaise sise au Nord, dans la ville de Musanze,...
Nous offrons des Salles de réunion et des options de restauration qui offrent une atmosphère pratique...


text:
Mu gihe Akarere ka Bugesera kitegura kwakira umukuru w’Igihugu, ubuyobozi bw’aka karere burarwana no kumenya no gukemura ibibazo by’abaturage.
Ubuyobozi bw’akarere ka Bugesera burangajwe imbere n’umuyobozi w’aka karere Nsanzumuhire Emmanuel, burakora uko bushoboye ngo bukemure byihuse ibibazo by’abaturage mu gihe bitegura kwakira umukuru w’Igihugu Paul Kagame.
Biteganyijwe ko Perezida Paul Kagame azasura aka karere muri uku kwezi kwa Nyakanga 2016. ubuyobozi burimo kugerageza kwegera abaturage, kumenya ibibazo bafite kugira ngo bwumve kandi bunagerageze kubikemura.
Byagiye bigaragara kenshi ko aho umukuru w’Igihugu agiye gusura no kuganira n’abaturage asanganizwa ibibazo byinshi biba bitarakemuwe n’inzego z’ibanze cyangwa se izindi nzego ziba zararangaranye abaturage mu bibazo byabo.
Muri iki gihe henshi mu turere dutandukanye, hashyizweho umunsi wihariye wo gusanga abaturage, bakaganirizwa ndetse bagafashwa gushaka ibisubizo by’ibibazo baba bafite aho kugira ngo umukuru w’Igihugu ajye abisanganizwa bitarakemuwe.
Ubwo ikinyamakuru intyoza.com kuri uyu wa Gatatu Taliki ya 22 Kamena 2016 cyageraga mu karere ka Bugesera mu murenge wa Rweru, abaturage bari benshi kandi baturutse mu mirenge itandukanye y’aka karere ngo barebe ko babona ibisubizo by’ibibazo byabo.
Bashyizwe mu matsinda, abaturage bandikwa buri umwe n’ikibazo afite kikandikwa ndetse ubuyobozi bufatanije n’abaturage bagashaka ibisubizo ako kanya aho bishoboka nubwo harimo abatishimiraga uko bakemuriwe ikibazo ndetse bakavuga ko bategereje Perezida Kagame.
Bamwe mu baganiriye n’intyoza.com batifuje gutangaza amazina yabo, batangaje ko batanyuzwe n’uko bakemuriwe ibibazo, bavuga ko bategereje kuzasubizwa n’umukuru w’Igihugu mu gihe bazabasha ku mugeraho.
Uretse kandi kuba ubuyobozi bw’akarere burimo gukemura ibibazo by’abaturage ndetse by’umwihariko bukaba bwari bwagiye aho biteganyijwe ko umukuru w’Igihugu azajya, imihanda ihagera ndetse n’ibindi bikorwa birimo gutungwanya mu buryo budasanzwe.
Abaturage bamwe mu baganiriye n’intyoza.com, batangaje ko imbaraga babona zirimo gukoreshwa hatunganywa imihanda n’ibindi bikorwa ngo iyaba byahoragaho bidategereje ukuza kwa Perezida wa Repubulika.
Munyaneza Theogene / intyoza.com


text:
Ni gahunda yiswe Civil Military Cooperation Week (CIMIC), irimo kuba ku nshuro yayo ya gatatu, irimo kubera mu gihugu cya Kenya mu Mujyi wa Nairobi i Machakos no muri Kajiado, ikaba yatangiye guhera ku wa Gatandatu tariki 09 Ukwakira 2021 kugeza tariki 13 Ukwakira 2021.
Bimwe mu bikorwa bakoreramo ni nko kuvura abaturage indwara zitandukanye kandi bakabavura nta kiguzi batanze.
Ingabo z’ u Rwanda (RDF) by’umwihariko, zisanzwe zizwi mu bikorwa nk’ibi zikorera Abanyarwanda buri mwaka, aho begera abaturage bagafatanya na bo mu bikorwa bitandukanye bibaganisha ku iterambere, birimo guha amashyanyarazi abatayafite, kububakira amazu, ibiraro, kubaha inka ndetse no kubavura indwara cyangwa ibikomere bitandukanye nta kiguzi.
Insanganyamatsiko y’uyu mwaka iragira iti “Tuzamure ubufatanye bw’Akarere binyuze muri serivisi duha abaturage.”
Ibitekerezo ( 7 )
Abo baganga ba RDF nibakomerez’aho nibyiza, Nina Byiza ko bambuka imipaka bakajya kuvura Abababaye bo mu bihugu bikeneye kuvurwa, Gusa nibajya bagaruruka bajye bajya mu mavuriro Aho Abaturage bifuza kuvurwa ntibabone ubitaho mugihe Leta ihemba Akayabo, Abo basore bacu bajye bibuka bimwe mubitaro bikunzwe kunengwa nk’ibitaro bya GISENYI, Ruhengeri, za kibagabaga n’izindi, n’ibigo Nderabuzima Byose wagira ngo Abaganga n’abaforomo ar’abumurimbo, Nyamuna mujye Muter’Uburezi mwibuka n’Iwanyu Murugo
Izo ngabo zifitiye akamaro isi
Mbega ibintu byiza!!! Kubona abasirikare bavura abantu,aho kujya ku rugamba bakicana.Umuririmbyi wo muli Congo Brazzaville witwa Casimir Zao Zoba yararirimbye ati:”Nimujugunye intwaro zanyu.Twimakaze URUKUNDO tureke kurwana”.Mbega ukuntu isi yaba nziza abantu baretse intambara!!Tekereza ko kuva isi yabaho intambara zimaze gutwara abantu barenga 1 billion (milliard).Kandi imana yaturemye idusaba gukundana aho kurwana.


text:
Umukobwa yamubeshye ko ari bumusure anywa ibinini 2 byongera ubushake , birangira arongoye imbwa
Umusore w’imyaka 21 yabeshywe n’umukobwa ko ari bumusure mu rugo , undi ahitamo kwiyahuza ibinini byongera ubushake mu rwego rwo kuza kwemeza umukobwa , birangira nya mukobwa ataje undi ahitamo gusambanya imbwa.
Uyu musore yavugaga ko ibinini byamurushije imbaraga akagira ubushake bwinshi butari gutuma yihangana ahitamo gusambanya imbwa yabonaga hafi , mu rwego rwo kwivura ngo ashire ubushake bwari buri kumubuza amahoro.
Uyu musore yahise ajyanwa mu bitaro ngo abanze yitabweho , kuko nubwo yari arangije nubundi atari yagakira , icyakora nanone namara koroherwa akaza guhita atabwa muri yombi akurikiranyweho guhohotera itungo.


text:
Ku wa 5 w’icya 7 Gisanzwe C, 1/3/2019
Amasomo: 1º. Sir 6, 5-17; Zab 119 (118), 12.16.18.27.34.35; Mk 10, 13-16
Isomo rya mbere rya none riradufasha gutekereza ku bucuti hagati y’abantu muri rusange. Uwanditse iki gitabo cya mwene Siraki yafashe umwanya wo kwitegereza uko abantu babayeho mu mubano wa buri munsi. Ibyo yabonye bishobora kudutera ubwoba.
Mwene Siraki yasobanukiwe ko burya umubano w’abantu usa n’ugendera ku byo buri wese aba yifitemo mu mutima. Hakunze kugaragara umubano udashinze imizi ku mutima. Uwo ni wa mubano uhururana abantu ubaganisha mu nyungu runaka. Umwanditsi yaduhabije ubwo yavugaga ko incuti nyakuri ya yindi ishobora kukugira inama ari imbonekarimwe. Ngo rwose inshuti nyayo y’indahemuka ishobora kuba ihagaze kuri rimwe ku gihumbi. Biratangaje cyane nyamara ni ukuri. Hari igihe umuntu ashakisha incuti nyamara yikurikiraniye gusa uwo yabonyeho ibintu n’amafaranga. Ni yo mpamvu bamwe bakundana ariko nyuma y’igihe bakarebana ayingwe.
Ubucuti dukeneye ni bwa bundi buronkera benebwo umukiro n’umunezero bidashira. Uwo mukiro n’uwo munezero bihoraho bifite umusogongero muri Bibiliya Ntagatifu. Ijambo ry’Imana Data Ushoborabyose ritubwira ko Jambo yigize umuntu akabana natwe agamije kudutoza uko batambuka bamugana hamwe na Data mu bumwe bwa Roho Mutagatifu. Uko dutambuka mu by’iyi si bihita, ni na ko twitegura kuzatura ubuziraherezo mu Bwami bwa Data. Urugendo tugomba kurufatanya mu kuri, mu rukundo no mu bwumvikane. Kugira ngo tugendane tugirirane akamaro, icyo twihatira kwirinda, ni ukwirata no kuba twakwibwira ko turuta abandi…Ni aho Yezu asa n’uwakurije kutubwira ko kwitwara nk’umwana muto ari yo nzira yazatugeza mu ijuru. Twitegereze abana batabeshya ntibaryarye. Abana bubaha tubitegereze. Nitureba neza imigenzereze y’abana bato, tuzasanga ukwiyoroshya kwabo n’umutima utari mu bucabiranya ari yo matwara y’abakurikiye Yezu Kirisitu.
Tube aba Kirisitu dukomera ku bucuti hamwe na we ndetse n’abavandimwe bose. Yezu Kirisitu asingizwe. Umubyeyi Bikira Mariya aduhakirwe. Abatagatifu duhimbaza none, Abundansi, Albini, Ewudogisiya, Feligisi wa 3, Rosendo, Dawudi na Suwitiberi badusabire kuri Data Ushoborabyose.
Padiri Cyprien Bizimana


text:
Inyigisho yo kkuwa kabiri w’icyumweru cya 3 cya Pasika,
Ku ya 06 Gicurasi 2014
Amasomo: 1. Intu 7, 51-8,1a; 2. Yh 6, 30-35
Ni jyewe mugati utanga ubugingo. Unsanga wese ntazasonza bibaho, n’unyemera wese ntazagira inyota bibaho.
Bavandimwe kuri uyu wa kabiri w’icyumweru cya 3 cya Pasika Yezu aratwibwirira ubwe ko ari we Mugati utanga ubugingo. Ariko kugira ngo uwo mugati utugirire akamaro bidusaba ibintu bibiri by’ingenzi kandi rimwe na rimwe bigora abantu: gusanga Yezu no kumwera. Yezu ati: “Unsanga wese ntazasonza bibaho, n’unyemera wese ntazagira inyota bibaho”. Izi mvugo zombi ziruzuzanya kandi imwe igasobanura indi: ntiwasanga Yezu utamwemera kandi ntiwakwemera Yezu utamusanze. Gusanga Yezu ni urugendo kandi urugendo rusaba umwanya, kwigomwa, rusaba imbaraga, rusaba umuhate n’ubushake. Kwemera Yezu byo bisaba kumukunda, kumwizera, kumwumva, kumwakira, no gutungwa na We. Aha ni ho mu by’ukuri atubereye ifunguro ry’ubuzima.
Si ngombwa ibindi bimenyetso.
Imbaga y’Abayahudi yari iteze amatwi aya magambo ya Yezu twumvise, umuntu yavuga ko bari abantu baciritse mu by’ukwemera. Kuko ntibashobora kwemera batabonye ibimenyetso bifatika. Kandi ikibabaje ni uko badashaka gutera intambwe hamwe na Yezu, bakigumira mu myumvire yabo isanzwe. Kuri bo ikimara inyota ni divayi yo mu mizabibu, ikimara inzara ni umugati wo mu ifarini y’ingano. Icyakora Yezu arifuza guhera ku byo basanzwe bazi by’ubuzima ngo abasobanurire ibyisumbuyeho bya roho. Natwe ntidushobora kumenya Yezu igihe umutima wacu ukirangamiye gusa iby’isi bihita.
Umugati Yezu atanga ni umugati w’ukuri wamanutse mu ijuru
Tugomba rwose kurangamira iyo myumvire ndengakamere y’aya magambo. Rwose twabishaka tutabishaka tubereyeho Imana. Inzara n’inyota nyakuri tugomba kugira ni inzara y’Imana, ni inyota y’Imana. Byongeye, kugira inzara n’inyota y’Imana ni ugusonzera no kunyotera ubutungane. Koko hahirwa abasoneye ubutungane kandi bakabugirira inyota kuko bazahazwa( Mt 5,6). Ngicyo rero ikiribwa nyakuri ngicyo kandi ikinyobwa nyakuri gituruka ku Mana umubyeyi wacu. Ibyo ni byo umuhanuzi Izayi yatonganyirije umuryango w’Imana kuva kera ati: “ kuki mwatagaguza feza yanyu ku biribwa bitari byo n’imari yanyu mukayitanga ku bidashobora kubahaza?”(Iz 55,2). None se muvandimwe, inzara yawe ni iyihe? Inyota yawe ni yihe? Aho inzara yawe n’inyota biri ni ho umarira imbaraga zawe, ni ho utagaguza feza yawe. Niba ufite inyota n’inzara by’Imana(Ubutungane), uzahashyira imbaraga zawe zose, niba kandi ufite inyota n’inzara by’icyaha uzakirukaho amanywa n’ijoro ! wowe se ni iki kikuraje ishinga ? urashya warura iki ? icyaha cyangwa ubugingo ?
Umugati w’ubuzima Yezu atanga ni Ijambo rye n’umubiri we
Mu Isezerano rya Kera no mu muco w’Abayahudi bari bazi ko umugati wamanutse mu ijuru ari MANU. Bigasobanura rwose impano isumba izindi, ikiribwa cyo mu ijuru( Iyim 16,4 ; Zab 105,40). Nyamara mu gitabo cy’Ivugururamategeko igitekerezo cy’ingenzi n’igisobanuro cya Manu ntabwo ari ikiribwa cy’umubiri gusa, ahubwo cyari n’igitangaza gituma Umuryango w ‘Abayisiraheli urushaho kwemera Imana, kuko nk’uko Yezu yabivuze umuntu ntatumwa n’umugati gusa ahubwo atungwa n’ijambo ryose rivuye mu kanwa k’Imana(Mt 4,4). Yezu yakoresheje iryo jambo abwira Shitani ko umugati utunga umubiri udahagije. Natwe rwose tubimeneye neza umugati utunga umubiri udutwara uruhu n’uruhande ndetse rimwe na rimwe ukadutera kuba ba bihemu, ntuhagije. Dukeneye cyane kurushaho umugati utanga ubugingo kandi uwo mugati ni Yezu ubwe.
Igitekerezo gikomeye cyane cy’uko ijambo ry’Imana ari ifunguro rya roho rikomeye cyane gusumba kure iryo umubiri, kigaragaza henshi muri Bibiliya. Reka dufate ingero nkeya. Umuhanuzi Amosi yaravugaga ati : « ngiyi iminsi iraje , ariyo nzatezaho inzara mu gihugu. Ntizaba ari inzara yo gusonzera umugati, cyangwa inyota y’amazi ahubwo izaba inzara yo gusonzera Ijambo ry’Uhoraho(Am 8,11). Naho Umuhanuzi Yeremiya we akagira ati : « iyo numvise amagambo yawe ndayamira, ijambo ryawe ryaranyuze, rinsendereza umunezero »( Yer 15,16). Yezu yaravuze ati : « mfite ibyo kurya mwe mutazi. Ibyo kurya bintunga ni ugukora ugushaka k’uwantumye no kurangiza umurimo we »( Yh 4, 32. 34).
Bavandimwe rero uyu munsi twongere twegere kandi dusange Nyagasani Yezu tumukunze kandi tumwemera, tumusabe ngo ifunguro ridutunga ariduhe none. Kandi iryo funguro aduha ni umugati w’ubuzima utari gusa amagambo ya Yezu ahubwo umubiri we bwite ugomba kudutunga kandi ukazatubeshaho iteka igihe tuwakira mu kwemera.
Umubyeyi Bikira Mariya ababe hafi mwese !
Padiri Théoneste NZAYISENGA


text:
Mu mubiri,ibitekerezo bikora akazi nk’ak’umusemburo.Rimwe na rimwe bikagira akamaro nk’ak’isengesho kuko bikiza (réflexothérapie).
Nk’uko bigenda ku isengesho,birumvikana ko ari ntacyo ibitekerezo byamarira umuntu utemeye gufata igihe cyo gutekereza.Na none ariko,ibitekerezo bibi ni nk’uburozi bwica gahoro gahoro.
Hari abahera aha bibaza niba ahubwo ibitekerezo bitari nka wa muti ukiza umurwayi uko abyemera kandi akemera ko yakize atanabasha kubisobanura(effet placebo).
Si igitangaza kuko kuva na kera bizwi ko umubiri na roho(corps et âme)bifashanya mu kwiyubaka no kuruhurana.Ibyo nyir’ubwite abigiramo uruhare mu myitozo idatanya ibyo bice byombi nka méditation,zen n’ibindi…
Uwabishaka yakibaza impamvu abantu bamwe, cyane cyane abana, barara bashihagurika(cauchemars),abandi bagasinzira nk’umufuka(dormir comme un sac).
Lire: Vivre sans cauchemars
Ikibitera si ikindi ni uko bamwe,mbere yo kuryama,babanza gutekereza no gushyira ibintu ku murongo,bagasigarana ibitekerezo byiza kandi bizima.
Naho abandi batabitekerejeho,ibibi n’ibyiza bikomeza kuzenguruka,ubwonko(cerveau)bukaba nka computer yaraye yaka kandi yiriwe ikora ibintu byinshi binyuranye.
None se niba uryamye ibitekerezo byakurenze cyangwa umaze gutongana n’uwo mubana,uzakanguka ufite ubuhe buzima?Aho n’uwakundaga gusenga cyangwa utasibaga icyumweru ntiyakomeza kwiryamira ngo arebe ko yajya yatora agatotsi?
By P.B


text:
Hari ibigeragezo biterwa n’imiterere yacu:Ibi bizakurwaho n’uko duhinduye imitekerereze, n’uburyo turebamo ibintu. Ibyo bizaba umugisha igihe tuzahinduka mu mitekerereze. Abantu 2 bahura n’ikintu kimwe ntibazakitwaremo mu buryo busa:
Umwe agatsikamirwa cyane akagira ihahamuka, akagira ihungabana rikabije bitewe n’icyo yanyuzemo. Nyamara hari undi wanyuze mu kigeragezo gisa na cya kindi, we ukabona arakomeye, araramya, ukabona ntacyo bimutwaye akabasha kubinyuramo , agakomera! Ni yo mpamvu hari ibigeragezo bizakurwaho n’uko uhinduye imitekerereze, cyangwa uhinduye uburyo urebamo ibintu. Ibigutsikamiye hari abandi babinyuzemo neza, kandi imbaraga zabafashije ziracyakorera mu itorero, nawe Imana yagufasha ukabasha kuba intwari ukabasha gukomera no kubitsinda!
Tuvuge kuri Dawidi
Uyu, yari umuntu wavukanaga n’abandi bagiye mu gisirikare cyo kwa Sawuli, ariko we nti yari umusirikare yari umwungeri w’Intama. Mu ishyamba aho yaragiraga intampa Imana yabanye nawe, yari umuntu ufite umutima w’Imana, yari umukiranutsi agerageza gukora ubushake bw’Imana. Yari yarubatse ubusabane bwe n’Imana, ari byo byatumye ubuntu bw’Imana bumuzaho abasha kwica intare n’idubu. Igihe abisiraheli bari mu ntambara, ku rugerero bahasanze umugabo w’igihangange witwa Goriyati. Yari umugabo ukomeye, buri gitondo yarahagurukaga akavuga ngo“Abisiraheli mwese muri imbwa!” bagahita bemera ko ari imbwa bakajya mu myobo.
Ingabo zose z’Abisiraheli babona urupfu, babona igihugu kigiye gusibika, babona Abafilisitiya bagiye kubamara. Niko byari bimeze kandi byari biteye ubwoba! Bari bamaze iminsi 40 nta muntu wubura umutwe ngo arwane, Goriyati akabemeza ko bose ari imbwa bakanabyemera. Tubihuze n’ubuzima bwawe urebe Goriyati uguhagaze imbere: Birashoboka ko Goriyati uguhagaze imbere ari ugutinda kubona abana, birashoboka ko ari uburwayi, ibyago, gereza…. Ntabwo nzi Goriyati uhagaze imbere yawe, ariko wowe umutima wawe ubizi neza. Ni gute abantu biyahura? Ni uko Goriyati amuhagarara imbere, kugeza igihe amwigisha ko gupfa ari byiza.
Goriyati aguhagarara imbere akakubwira ko: Kwishyingira ni byo byiza wabuze umugabo, ukuntu uciriritse nta n’uwakwemera cyangwa uwagukunda. Goriyati aguhagarara imbere akakubwira ko nta muntu n’umwe ufite igisubizo cyawe, aguhagarara imbere akakwemeza ko nta muntu n’umwe wo kwizerwa uhari abantu bose banduye! Aguhagarara imbere akakwemeza ko no mugisekuruza cyanyu nta muntu wigeze utera imbere, Goriyati aguhagarara imbere akagira ibintu akwemeza.
Niba hari ikintu gikomeye dukwiye kwirinda, ni amajwi ya Satani, ni amoshya ya Satani, ni cyo kintu gikomeye mu rugendo. Abantu benshi bagendana agahinda gakabije kubera amagambo babwiwe na Goriyati, kandi koko nibyo kuko n’Abisiraheli bajyaga mu myobo bakemera ko ari imbwa. Bakemera ko nta cyo bamaze, bakemera ko nta watsinda Goriyati.


text:
Isomo ryo mu gitabo cy’Imigani 30,5-9
Ijambo ry’Uhoraho rikwiye kwizerwa,
umwiringiye rimubera ingabo imukingira.
Ntuzagire icyo wongera ku magambo ye,
hato atazaguhana, ugatahurwaho ikinyoma.
Hari ibintu bibiri nkwisabiye,
ntuzabinyime mbere y’uko mpfa:
uzandinde ikinyoma n’uburyarya,
undinde ubutindi cyangwa umurengwe,
ahubwo ungenere ikintunga gihagije,
ejo ntazarengwa ngahemuka,
mvuga ngo «Uhoraho ni nde?»
cyangwa natindahara nkiba,
ngasuzuguza izina ry’Imana yanjye.
Zaburi ya 118(119), 29.72, 89.101, 104.163
Urandinde inzira y’ikinyoma,
maze ungirire ubuntu, umpe amategeko yawe.
Amategeko y’umunwa wawe andutira ibihumbi
by’amasikeli ya zahabu na feza.
Uhoraho, iteka ryose
ijambo ryawe rihoraho mu ijuru.
Nanze gukurikira inzira zose z’ikibi,
kugira ngo nkomeze ijambo ryawe.
Amabwiriza yawe yampaye gusobanukirwa,
bituma nanga inzira zose z’ibinyoma.
Nanga ikinyoma urunuka,
ariko ngakunda amategeko yawe.
Ivanjili ya Mutagatifu Luka 9,1-6
Nuko Yezu akoranya ba Cumi na babiri, abaha gutegeka no kwirukana roho mbi zose, abaha n’ububasha bwo gukiza indwara. Abatuma kwamamaza Ingoma y’Imana no gukiza abarwayi. Arababwira ati «Ntimugire icyo mujyana mu rugendo, yaba inkoni, waba umufuka, waba umugati, byaba n’ibiceri», ababwira no kutajyana amakanzu abiri. Arongera ati «Urugo muzinjiramo rwose, muzarugumemo kugeza igihe muhaviriye. Naho abatazabakira, nimujya kuva mu mugi wabo, muzakungute umukungugu wo ku birenge byanyu, bibe ikimenyetso cy’uko bahemutse.» Nuko baragenda bazenguruka insisiro, bamamaza Inkuru Nziza, kandi bakiza abarwayi hose.


text:
Mu Karere ka Kicukiro ku Rwibutso rw’Abazize Jenoside yakorewe Abatutsi rwa Nyanza hatangijwe igice cya mbere cy’ubusitani bw’urwibutso nk’ikimenyetso cyo gusigasira amateka no kurushaho kwibuka ahashize, aho turi n’ahazaza.
Ubu busitani, buzaba bugizwe n’ibice bitandukanye kandi buri gice gifite ibyo gisobanura mu buryo bwo kwibuka n’urugendo rwabyo. Hazaba harimo indabo, ibiti, amazi atemba n’adatemba, ibidendezi, imyobo ndetse n’ibindi bishushanya aho Abatutsi bagiye bicirwa ndetse n’aho bajugunywaga mu gihe cya Jenoside yakorewe Abatutsi. Iki ni kimwe mu bikorwa byo Kwibuka kuri iyi nshuro ya 25 aho ubu busitani buzaba nk’umuhuza w’ibigani by’amateka.
Dr. Dusingizemungu Jean Pierre, Perezida wa IBUKA yagarutse kuri ubu busitani agira ati “Ubusitani nk’ubu bugizwe n’ibiti, ibyatsi, amabuye n’ibindi butanga ahantu h’umutuzo cyane mu kwibaza kuri Jenoside yakorewe Abatutsi mu 1994. Aha ni ho tuzajya tuza kuganirira n’abacu twakundaga bishwe…Twahisemo gutangiza ubu busitani nka kimwe mu bikorwa byo Kwibuka kuko bizahoraho nabwo buzahoraho."
Uwakoze igishushanyo mbonera ndetse akanagira uruhare mu ishyirwa mu bikorwa ry’ubu busitani, Dr. Bruce Clark yavuze igihe babutangiriye ndetse n’ibizakorwa. Yagize ati: “Ubwo twatangiraga uyu mushinga mu 2000, twifuzaga kuzagira amabuye arenga Milliyoni imwe mu Busitani bukakaye nk’ikimenyetso cy’umubare w’inzirakarengane z’abatutsi bazize Jenoside. Ariko ntidushobora kubara amabuye cyangwa inzirakarengane, ubugeni n’ubukorikori ntibwabishobora, Ikiturangaje imbere ni ukugira uruhare mu gusigasira amateka."
Igishushanyo mbonera cy'Ubusitani bw'Urwibutso
Madamu Jeannette Kagame mu ijambo rye yatangiye ashimira Imiryango y'Abarokotse Jenoside yakorewe Abatutsi, abahagarariye imiryango mpuzamahanga, Abagize umuryango Shoah Foundation, Abanyarwanda n'inshuti z'u Rwanda muri rusange, kuba bitabiriye igikorwa cyo gushyiraho Ubusitani bwo Kwibuka nka kimwe mu bikorwa byo Kwibuka Abazize Jenoside yakorewe Abatutsi muri Mata 1994, aho twibuka ku nshuro ya 25.
Ni umuhango wabereye mu Mujyi wa Kigali, mu Karere ka Kicukiro ku rwibutso rwa Nyanza ya Kicukiro. Mu ijambo rye, Nyakubahwa Jeannette Kagame yagize ati “Nejejwe no kubana namwe uyu munsi, by’umwihariko muri iki gikorwa cyo gufungura ku mugaragaro igice cya mbere cy'Ubusitani bw’Urwibutso–Jardin de la Mémoire’, hano ku rwibutso rwa Nyanza ya Kicukiro. Twifuje kubaka ubusitani, ahabereye amateka mabi, nk’ikimenyetso kitazasibangana. Ni Ikimenyetso kitwibutsa ko ubuzima bwakomeje, n’ubwo hari abifuzaga ko tuzaheranwa n’urupfu.”
Hatangijwe Ubusitani bw'Urwibutso
Madamu Jeannette Kagame yibukije abari aho ko bidatangiye ubu kuko ibuye ry’ifatizo ryashyizweho nyuma yo kuva mu icuraburindi rya Jenoside yakorewe Abatutsi n’urugamba rutoroshye rwo kuyihagarika. Yagize ati “Dushyira ibuye ry’ifatizo kuri ubu busitani, hari hashize imyaka ibarirwa ku ntoki, tuvuye muri Jenoside yatumariye abacu, ndetse n’urugamba rwo kuyihagarika no kubohora igihugu. Hari abatarashoboraga no kumva ko ubuzima buzashoboka.”
Yavuze kandi ko ku ikubitiro ishingiro ry’igitekerezo ryari ugushyiraho ubusitani bugizwe n’amabuye arenga Miliyoni nk’ishusho igaragaza imbaga y’abatutsi barenga miliyoni bishwe muri Jenoside yakorewe Abatutsi. Yavuze ko nk’abanyarwanda iki cyakabaye ikimenyetso cyo kubafasha mu gukomera no gukomeza imitima, bakomeza kwibuka. Yakomeje kandi agaragaza ko icyizere cyo kubaho kandi neza gihari ati “Uko imyaka yagiye isimburana, icyizere cyo kubaho kigenda kiyongera n’igihugu cyacu gitera imbere, nibwo twatekereje ko ubu busitani bukwiye kugira ikindi gice kitubera ikimenyetso n’igihango cy’ubuzima.”
Madamu Jeannette Kagame yitabiriye Igikorwa cy'Icyiciro cya Mbere cy'Ubusitani bw'Urwibutso
Madamu Jeannette Kagame kandi, yashimiye byimazeyo abagize uruhare mu ishyirwa mu bikorwa ry’ubu busitani, ashimira cyane IBUKA mu bikorwa idahemwa gukora ndetse n’itsinda ryari riyobowe n’umunyabugeni Mr. Bruce Clarke wakoze imiterere y’ubu busitani akanagira uruhare mu ishyirwamubikorwa ryabwo. Ahamya kandi ko ikiraje inshinga abanyarwanda muri rusange ari ugusakaza ukuri kuri Jenoside yakorewe Abatutsi no gusangiza abandi amateka hakazwa ingamba zo kurwanya Ingengabikerezo ya Jenocide.


text:
Bugesera
IKIBAZO CYO KUBURA AMAZI MEZA GITEYE INKEKE HANO I RWANDA
By A. Ben Ntuyenabo on 29 août 2015
Ubuyobozi bw’akarere ka Gicumbi,icyahoze cyitwa Préfecture ya Byumba haravugwa abaturage balimo abana, abasore n’abasaza bazahajwe n’umwanda kubera kutiyuhagira ahanini bitewe n’ubukene n’ibura ry’amazi rikunze kubaho mubihe by’impeshyi hano mu Rwanda aho 1 jerican igura kugeza kuli 500f mumugi wa Kigali, uretse ko ubu bikabije kandi ubuyobozi bwarijeje abaturage ko kugeza muli 2017 nta munyarwanda numwe […]
Posted in Ahabanza, Amakuru | Tagged amazi, Bugesera, Gicumbi, Rwanda | 1 Response


text:
#idamange
Nimuhaguruke Nimuhagarare Mudamange
By Evariste Nsabimana on 2 mars 2021
Muzihanukire muzahinde muhindire inkuba zihanuke Zizaragarika amababa yazo azabarara abaye amababi Muyakusanye mukungute ubumara bwayo buzayonga Ibyo murabizi akamaro kabwo ni ako kumara abantu Nimubukamate mubwirenze maze burengane n’irirenze Uko bugenda burembera mwebwe muzaza Mudamanga; Mulilinde kurya karungu uwo yarunguye ntatinda kurungulirwa Mu kwata inzasaya ngo uyitamire nayo igutamika ikirungulira Cyibamo intimba itimbya […]